qundao/data-zh-poetry huggingface dataset:
拜中岳命作·其一
作者：米芾
朝代：宋

云水心常结，风尘面久卢。重寻钓鳌客，初入选仙图。鼠雀真官耗，龙蛇与众俱。却怀闲禄厚，不敢著潜夫。
拜中岳命作·其一
作者：米芾
朝代：宋

雲水心常結，風塵面久盧。
重尋釣鼇客，初入選仙圖。
鼠雀真官耗，龍蛇與衆俱。
却懷閑祿厚，不敢著潜夫。
拜中岳命作·其二
作者：米芾
朝代：宋

常貧須漫仕，閑祿是身榮。
不託先生第，終成俗吏名。
重緘議法口，靜洗看山睛。
夷惠中何有，圖書老此生。
拜中岳命作·其二
作者：米芾
朝代：宋

常贫须漫仕，闲禄是身荣。不托先生第，终成俗吏名。重缄议法口，静洗看山睛。夷惠中何有，图书老此生。
拜中岳命作·其二
作者：米芾
朝代：宋

常贫须漫仕，闲禄是身荣。
不託先生第，终成俗吏名。
重缄议法口，静洗看山睛。
夷惠中何有，图书老此生。
拜书学博士作
作者：米芾
朝代：宋
体裁：七言绝句

昔梦浮生定是非，家山且喜隔年归。扁舟又出栏潮闸，出处初心老更违。
拜書學博士作
作者：米芾
朝代：宋

昔夢浮生定是非，家山且喜隔年歸。
扁舟又出欄潮閘，出處初心老更違。
拟古
作者：米芾
朝代：宋

青松劲挺姿，凌霄耻屈盘。种种出枝叶，牵连上松端。秋花起绛烟，旖旎云锦殷。不羞不自立，舒光射丸丸。柏见吐子效，鹤疑缩颈还。青松本无华，安得保岁寒。龟鹤年寿齐，羽介所托殊。种种是灵物，相得忘形躯。鹤有冲霄心，龟厌曳尾居。以竹两附口，相将上云衢。报汝慎勿语，一语堕泥涂。
拟古·其一
作者：米芾
朝代：宋
体裁：古风

青松劲挺姿，凌霄耻屈盘。种种出枝叶，牵连上松端。秋花起绛烟，旖旎云锦殷。不羞不自立，舒光射丸丸。柏见吐子效，鹤疑缩颈还。青松本无华，安得保岁寒。
拟古·其二
作者：米芾
朝代：宋

龟鹤年寿齐，羽介所托殊。种种是灵物，相得忘形躯。鹤有冲霄心，龟厌曳尾居。以竹两附口，相将上云衢。报汝慎勿语，一语堕泥涂。
拟古·其二
作者：米芾
朝代：宋

龟鹤年寿齐，羽介所託殊。
种种是灵物，相得忘形躯。
鹤有冲霄心，龟厌曳尾居。
以竹两附口，相将上云衢。
报汝慎勿语，一语堕泥涂。
揚州作
作者：米芾
朝代：宋

春風何索寞，带雪入揚州。
尚想遺釵雀，曾觀上玉鈎。
真同一夢覺，坐想十年遊。
邂逅逢孫楚，酣歌慰滯留。
揽秀亭
作者：米芾
朝代：宋

羣峰矫矫蛟龙颠，衝波鼓鬣方迴旋。
排空刻削万仞碧，秀色直上干云天。
地形天巧世莫测，插出怪变知何年。
傍惊列翠不入手，拟将瘦脊束差肩。
何人高致得入手，择奇结构当其前。
丹甍绣桷丽朝日，绮疏藻井摇非烟。
葱苍数里拂巾被，蓊鬰众木临书筵。
开扉割得晓光莹，绕榻飞来佳气鲜。
乘閒超忽不知已，徒觉四顾清无边。
毫眉主人曳芒履，策杖欲作商宫仙。
犀尊荡漾泻醇醴，招宾集醉秋风莲。
莲华菡萏翠的皪，皎月照耀争婵娟。
金丝锵戛乱两耳，醉倒三百黄金船。
风流不见谢太守，昭亭朗赋磨新镌。
放傲岂如王逸少，兰亭草圣窥天全。
才华墨妙古已远，只今唯有空山川。
孰若开编乐教子，坐使发策惊前贤。
还当操笔俯栏楯，试与采掇供诗篇。
揽秀亭
作者：米芾
朝代：宋

群峰矫矫蛟龙颠，冲波鼓鬣方回旋。排空刻削万仞碧，秀色直上干云天。地形天巧世莫测，插出怪变知何年。傍惊列翠不入手，拟将瘦脊束差肩。何人高致得入手，择奇结构当其前。丹甍绣桷丽朝日，绮疏藻井摇非烟。葱苍数里拂巾被，蓊郁众木临书筵。开扉割得晓光瑩，绕榻飞来佳气鲜。乘閒超忽不知已，徒觉四顾清无边。毫眉主人曳芒履，策杖欲作商宫仙。犀尊荡漾泻醇醴，招宾集醉秋风莲。莲华菡萏翠的皪，皎月照耀争婵娟。金丝锵戛乱两耳，醉倒三百黄金船。风流不见谢太守，昭亭朗赋磨新镌。放傲岂如王逸少，兰亭草圣窥天全。才华墨妙古已远，只今唯有空山川。孰若开编乐教子，坐使发策惊前贤。还当操笔俯栏楯，试与采掇供诗篇。
揽秀亭
作者：米芾
朝代：宋
体裁：古风

群峰矫矫蛟龙颠，冲波鼓鬣方回旋。排空刻削万仞碧，秀色直上干云天。地形天巧世莫测，插出怪变知何年。傍惊列翠不入手，拟将瘦脊束差肩。何人高致得入手，择奇结构当其前。丹甍绣桷丽朝日，绮疏藻井摇非烟。葱苍数里拂巾被，蓊郁众木临书筵。开扉割得晓光莹，绕榻飞来佳气鲜。乘閒超忽不知已，徒觉四顾清无边。毫眉主人曳芒履，策杖欲作商宫仙。犀尊荡漾泻醇醴，招宾集醉秋风莲。莲华菡萏翠的皪，皎月照耀争婵娟。金丝锵戛乱两耳，醉倒三百黄金船。风流不见谢太守，昭亭朗赋磨新镌。放傲岂如王逸少，兰亭草圣窥天全。才华墨妙古已远，只今唯有空山川。孰若开编乐教子，坐使发策惊前贤。还当操笔俯栏楯，试与采掇供诗篇。
擬古·其一
作者：米芾
朝代：宋

青松勁挺姿，凌霄恥屈盤。
種種出枝葉，牽連上松端。
秋花起絳烟，旖旎雲錦殷。
不羞不自立，舒光射丸丸。
柏見吐子效，鶴疑縮頸還。
青松本無華，安得保歲寒。
擬古·其二
作者：米芾
朝代：宋

龜鶴年壽齊，羽介所託殊。
種種是靈物，相得忘形軀。
鶴有沖霄心，龜厭曳尾居。
以竹兩附口，相將上雲衢。
報汝慎勿語，一語墮泥塗。
攬秀亭
作者：米芾
朝代：宋

羣峰矯矯蛟龍顛，衝波鼓鬣方迴旋。
排空刻削萬仞碧，秀色直上干雲天。
地形天巧世莫測，插出怪變知何年。
傍驚列翠不入手，擬將瘦脊束差肩。
何人高致得入手，擇奇結構當其前。
丹甍繡桷麗朝日，綺疏藻井搖非烟。
葱蒼數里拂巾被，蓊鬰衆木臨書筵。
開扉割得曉光瑩，繞榻飛來佳氣鮮。
乘閒超忽不知已，徒覺四顧清無邊。
毫眉主人曳芒履，策杖欲作商宮仙。
犀尊蕩漾瀉醇醴，招賓集醉秋風蓮。
蓮華菡萏翠的皪，皎月照耀爭嬋娟。
金絲鏘戛亂兩耳，醉倒三百黄金船。
風流不見謝太守，昭亭朗賦磨新鎸。
放傲豈如王逸少，蘭亭草聖窺天全。
才華墨妙古已遠，只今唯有空山川。
孰若開編樂教子，坐使發策驚前賢。
還當操筆俯欄楯，試與採掇供詩篇。
收张僧繇天王上有薛稷题阎二物乐老处元直取得又收景涣问礼图亦六朝画珊瑚一枝
作者：米芾
朝代：宋
体裁：七言绝句

三枝朱草出金沙，来自天支节相家。当日蒙恩预名表，愧无五色笔头花。
收張僧繇天王上有薛稷題閻二物樂老處元直取得又收景渙問禮圖亦六朝畫珊瑚一枝
作者：米芾
朝代：宋

三枝朱草出金沙，來自天支節相家。
當日蒙恩預名表，愧無五色筆頭花。
文殊
作者：米芾
朝代：宋

見聞如翳幻，三界若空花。
聞復翳根除，塵銷覺圓浄。
文殊
作者：米芾
朝代：宋

见闻如梦幻，三界若空镜。复使翳根除，尘消觉圆净。
文殊
作者：米芾
朝代：宋

见闻如翳幻，三界若空花。
闻復翳根除，尘销觉圆浄。
新主簿沈机惠棋局
作者：米芾
朝代：宋

纵横世路久无猜，布劫争先岂系怀。与我一枰撩万绪，操戈信是逐生来。
新主簿沈机惠棋局
作者：米芾
朝代：宋

纵横世路久无猜，布劫争先岂繫怀。
与我一枰撩万绪，操戈信是逐生来。
新主簿沈機惠棋局
作者：米芾
朝代：宋

縱橫世路久無猜，布劫爭先豈繫懷。
與我一枰撩萬緒，操戈信是逐生來。
新沼未有水
作者：米芾
朝代：宋

排槛花争媚，环林石斗苍。何时潴渌净，吾欲借藤床。
新沼未有水
作者：米芾
朝代：宋

排槛花争媚，环林石斗苍。
何时潴渌浄，吾欲借籐床。
新沼未有水
作者：米芾
朝代：宋

排檻花爭媚，環林石鬭蒼。
何時潴淥浄，吾欲借籐床。
无题
作者：米芾
朝代：宋
体裁：联

瘦影在窗梅得月；凉云满地竹笼烟。
早來堂
作者：米芾
朝代：宋

山聚詩增思，洋寬墨有池。
紫金化夕境，嵐翠發朝曦。
兜率當銅檻，蓬壺對蕙帷。
平生會心趣，歸計豈應遲。
早来堂
作者：米芾
朝代：宋
体裁：五言律诗

山聚诗增思，洋宽墨有池。紫金化夕境，岚翠发朝曦。兜率当铜槛，蓬壶对蕙帷。平生会心趣，归计岂应迟。
明月歌二首
作者：米芾
朝代：宋

高高凝碧夜色卷，八荒更无纤云屯。冰轮直压巨鳌首，东海万里齐崩奔。仰观左右毛骨竦，徐扫澄烟摄群动。寥泬初疑玉兔跳，银潢更恐金波涌。儿童争指桂枝好，游人不厌嫦娥老。苦留清景拂疏星，要与羲和接昏晓。光到长门知不知，犹胜关山人未归。清风著我生双翼，来作蟾宫变化飞。姮娥窃药为飞仙，夜食丹霞凌紫烟。瞥开银碧排翠钿，信手拂掠新妆妍。蛾眉点出争婵娟，皎然娇额临风前。佳人再拜心拳拳，多生端有好姻缘。掀云直指乌号悬，下射万顷杨花毡。南飞惊鹊殊可怜，北堂人冷空无眠。彩霞欲掣舞衣揎，水精梳插笼鬓蝉。方诸滴沥生流泉，老蚌呼吸凝芳鲜。谁家破镜飞上天，满林玉玦相勾连。多情应照载花船，无穷解趁寻春鞭。蓂荚自与桂华偏，驹隙谁争白兔先。斯须几望抟清圆，白毫宛转吞大千。纤埃不隔知无边，蕊宫可掬疑深穿。琼华随步翻绣筵，琉璃倒海倾长川。买来曾不用一钱，笙歌醉赏须年年。
明月歌二首·其一
作者：米芾
朝代：宋

高高凝碧夜色卷，八荒更无纤云屯。
冰轮直压巨鳌首，东海万里齐崩奔。
仰观左右毛骨竦，徐扫澄烟摄羣动。
寥泬初疑玉兔跳，银潢更恐金波涌。
儿童争指桂枝好，游人不厌嫦娥老。
苦留清景拂疏星，要与羲和接昏晓。
光到长门知不知，犹胜关山人未归。
清风着我生双翼，来作蟾宫变化飞。
明月歌二首·其一
作者：米芾
朝代：宋

高高凝碧夜色卷，八荒更无纤云屯。冰轮直压巨鳌首，东海万里齐崩奔。仰观左右毛骨竦，徐扫澄烟摄群动。寥泬初疑玉兔跳，银潢更恐金波涌。儿童争指桂枝好，游人不厌嫦娥老。苦留清景拂疏星，要与羲和接昏晓。光到长门知不知，犹胜关山人未归。清风著我生双翼，来作蟾宫变化飞。
明月歌二首·其一
作者：米芾
朝代：宋

高高凝碧夜色卷，八荒更無纖雲屯。
冰輪直壓巨鼇首，東海萬里齊崩奔。
仰觀左右毛骨竦，徐掃澄烟攝羣動。
寥泬初疑玉兔跳，銀潢更恐金波湧。
兒童爭指桂枝好，遊人不厭嫦娥老。
苦留清景拂疏星，要與羲和接昏曉。
光到長門知不知，猶勝關山人未歸。
清風著我生雙翼，來作蟾宮變化飛。
明月歌二首·其二
作者：米芾
朝代：宋

姮娥窃药为飞仙，夜食丹霞凌紫烟。瞥开银碧排翠钿，信手拂掠新妆妍。蛾眉点出争婵娟，皎然娇额临风前。佳人再拜心拳拳，多生端有好姻缘。掀云直指乌号悬，下射万顷杨花毡。南飞惊鹊殊可怜，北堂人冷空无眠。彩霞欲掣舞衣揎，水精梳插笼鬓蝉。方诸滴沥生流泉，老蚌呼吸凝芳鲜。谁家破镜飞上天，满林玉玦相勾连。多情应照载花船，无穷解趁寻春鞭。蓂荚自与桂华偏，驹隙谁争白兔先。斯须几望抟清圆，白毫宛转吞大千。纤埃不隔知无边，蕊宫可掬疑深穿。琼华随步翻绣筵，琉璃倒海倾长川。买来曾不用一钱，笙歌醉赏须年年。
明月歌二首·其二
作者：米芾
朝代：宋

姮娥窃药为飞仙，夜食丹霞凌紫烟。
瞥开银碧排翠钿，信手拂掠新妆妍。
蛾眉点出争婵娟，皎然娇额临风前。
佳人再拜心拳拳，多生端有好姻缘。
掀云直指乌号悬，下射万顷杨花毡。
南飞惊鹊殊可怜，北堂人冷空无眠。
彩霞欲掣舞衣揎，水精梳插笼鬓蝉。
方诸滴沥生流泉，老蚌呼吸凝芳鲜。
谁家破镜飞上天，满林玉玦相勾连。
多情应照载花船，无穷解趁寻春鞭。
蓂荚自与桂华偏，驹隙谁争白兔先。
斯须几望抟清圆，白毫宛转吞大千。
纤埃不隔知无边，蘂宫可掬疑深穿。
琼华随步翻绣筵，琉璃倒海倾长川。
买来曾不用一钱，笙歌醉赏须年年。
明月歌二首·其二
作者：米芾
朝代：宋

姮娥竊藥爲飛仙，夜食丹霞凌紫烟。
瞥開銀碧排翠鈿，信手拂掠新妝妍。
蛾眉點出爭嬋娟，皎然嬌額臨風前。
佳人再拜心拳拳，多生端有好姻緣。
掀雲直指烏號懸，下射萬頃楊花氈。
南飛驚鵲殊可憐，北堂人冷空無眠。
彩霞欲掣舞衣揎，水精梳插籠鬢蟬。
方諸滴瀝生流泉，老蚌呼吸凝芳鮮。
誰家破鏡飛上天，滿林玉玦相勾連。
多情應照載花船，無窮解趁尋春鞭。
蓂莢自與桂華偏，駒隙誰爭白兔先。
斯須幾望摶清圓，白毫宛轉吞大千。
纖埃不隔知無邊，蘂宮可掬疑深穿。
瓊華隨步翻繡筵，琉璃倒海傾長川。
買來曾不用一錢，笙歌醉賞須年年。
晉陵龍掛行
作者：米芾
朝代：宋

萬聲齊呼一聲嚇，東望蒼旻兩龍掛。
浩浩隨雲百川倒，隠隠雷車千兩駕。
疲農望天手加顙，怕歉求豐心惘惘。
老龍甲坼血流莽，取水雖多旱彌廣。
暴尪囚魃精誠微，赫赫炎曦一輪榜。
晋陵龙挂行
作者：米芾
朝代：宋
体裁：古风

万声齐呼一声吓，东望苍旻两龙挂。浩浩随云百川倒，隐隐雷车千两驾。疲农望天手加颡，怕歉求丰心惘惘。老龙甲坼血流莽，取水虽多旱弥广。暴尪囚魃精诚微，赫赫炎曦一轮榜。
晋陵龙挂行
作者：米芾
朝代：宋

万声齐呼一声吓，东望苍旻两龙挂。
浩浩随云百川倒，隠隠雷车千两驾。
疲农望天手加颡，怕歉求丰心惘惘。
老龙甲坼血流莽，取水虽多旱弥广。
暴尪囚魃精诚微，赫赫炎曦一轮榜。
晋陵龙挂行
作者：米芾
朝代：宋

万声齐呼一声嚇，东望苍旻两龙挂。浩浩随云百川倒，隐隐雷车千两驾。疲农望天手加颡，怕歉求丰心惘惘。老龙甲坼血流莽，取水虽多旱弥广。暴尪囚魃精诚微，赫赫炎曦一轮榜。
晦堂心如来真赞
作者：米芾
朝代：宋
体裁：赞

此是晦堂，更无佛祖。百尺竿头，谁敢进步。无限众生，为此老误。误不误，陕府铁牛跳出土，两脚搥胸叫冤苦。
智衲草书
作者：米芾
朝代：宋

人爱老张书已颠，我知醉素心通天。
笔锋卷起三峡水，墨色染徧万壑泉。
兴来飒飒吼风雨，落纸往往翻云烟。
怒蛟狂虺忽惊走，满手黑电争回旋。
人间一日醉梦觉，物外万态涵无边。
使人壮观不知已，脱身直恐凌飞仙。
弃笔为山傥无苦，洗墨成池何足数。
其来精绝自凝神，不在公孙浑脱舞。
智衲草书
作者：米芾
朝代：宋

人爱老张书已颠，我知醉素心通天。笔锋卷起三峡水，墨色染遍万壑泉。兴来飒飒吼风雨，落纸往往翻云烟。怒蛟狂虺忽惊走，满手黑电争回旋。人间一日醉梦觉，物外万态涵无边。使人壮观不知已，脱身直恐凌飞仙。弃笔为山傥无苦，洗墨成池何足数。其来精绝自凝神，不在公孙浑脱舞。
智衲草書
作者：米芾
朝代：宋

人愛老張書已顛，我知醉素心通天。
筆鋒卷起三峽水，墨色染徧萬壑泉。
興來颯颯吼風雨，落紙往往翻雲烟。
怒蛟狂虺忽驚走，滿手黑電爭回旋。
人間一日醉夢覺，物外萬態涵無邊。
使人壯觀不知已，脫身直恐凌飛仙。
棄筆爲山儻無苦，洗墨成池何足數。
其來精絕自凝神，不在公孫渾脫舞。
書壽陽樓柱
作者：米芾
朝代：宋

披豁雄風至，欹眠一夢遲。
豪騎八公馬，醉擷五香芝。
廉老心徒勇，梅生語不卑。
青岡何處是，猶壯謝家兒。
書法贊
作者：米芾
朝代：宋

去顔肉，增褚骨。
發天秀，助神物。
敢竊議，增骨突。
書淮岸艤舟館秀野亭
作者：米芾
朝代：宋

青葱秀野挾銀淮，誰把丹楹此地開。
我欲臨風取清曠，寄聲魚鳥莫相猜。
望海楼
作者：米芾
朝代：宋
体裁：诗

云间铁瓮近青天，缥缈飞楼百尺连。三峡江声流笔底，六朝帆影落尊前。几番画角催红日，无事沧洲起白烟。忽忆赏心何处是，春风秋月两茫然。
望海楼
作者：米芾
朝代：宋

云间铁瓮近青天，缥缈飞楼百尺连。三峡江声流笔底，六朝帆影落樽前。几番画角催红日，无事沧州起白烟。忽忆赏心何处是？春风秋月两茫然。
望海樓
作者：米芾
朝代：宋

雲間鐵甕近青天，縹緲飛樓百尺連。
三峽江聲流筆底，六朝帆影落尊前。
幾番畫角催紅日，無事滄洲起白烟。
忽憶賞心何處是，春風秋月兩茫然。
杂咏
作者：米芾
朝代：宋

弦歌兴罢拂衣还，弃米何尝有俸钱。恩自大钧能逐物，只应访药是优贤。
杂咏
作者：米芾
朝代：宋

得官尘土古扬州，好客常稀俗客稠。掩簿叱胥无慁我，冒风踏雪作清游。竹西桑柘暮鸦盘，特地霜风满倦颜。不用使君相料理，都缘尘土少青山。
杂咏
作者：米芾
朝代：宋

扬清歌，发皓齿，北方佳人东邻子。
且吟白纻停绿水，长袖拂面为君起。
寒云夜卷霜海空，胡风吹天飘塞鸿。
玉颜满堂乐未终，馆娃日落歌吹浓。
弦歌兴罢拂衣还，弃米何尝有俸钱。
恩自大钧能逐物，只应访药是优贤。
杂咏
作者：米芾
朝代：宋

水月光华动不风，寒增绿柳露滋松。西山夜色无人唤，直透疏帘翠一重。巨舰横江稳不摇，顺浮溟涨午时潮。江南晴色山无翳，乞与閒人取次描。
杂咏·其一
作者：米芾
朝代：宋
体裁：七言绝句

得官尘土古扬州，好客常稀俗客稠。掩簿叱胥无慁我，冒风踏雪作清游。
杂咏·其一
作者：米芾
朝代：宋
体裁：七言绝句

水月光华动不风，寒增绿柳露滋松。西山夜色无人唤，直透疏帘翠一重。
杂咏·其三
作者：米芾
朝代：宋
体裁：五言绝句

赠我白毫笔，报以木兰酒。我书将示谁，汝笔称我手。
杂咏·其二
作者：米芾
朝代：宋
体裁：七言绝句

巨舰横江稳不摇，顺浮溟涨午时潮。江南晴色山无翳，乞与閒人取次描。
杂咏·其二
作者：米芾
朝代：宋
体裁：七言绝句

竹西桑柘暮鸦盘，特地霜风满倦颜。不用使君相料理，都缘尘土少青山。
杂咏三首·其一
作者：米芾
朝代：宋
体裁：七言绝句

侠少场中酒作雠，不胜杯勺鬓今秋。道言禅语须蔬食，作意丹阳十日留。
杂咏三首·其三
作者：米芾
朝代：宋

霜雪迷西极，云涛隔阆风。平生会心趣，都在净名中。
杂咏三首·其三
作者：米芾
朝代：宋

霜雪迷西极，云涛隔阆风。平生会心趣，都在净名中。侠少场中酒作雠，不胜杯勺鬓今秋。道言禅语须蔬食，作意丹阳十日留。逶迤一水出苕丛，碧底无沙冷照容。独倚溪桥看风月，西山紫翠暮千重。
杂咏三首·其三
作者：米芾
朝代：宋

霜雪迷西极，云涛隔阆风。
平生会心趣，都在浄名中。
杂咏三首·其二
作者：米芾
朝代：宋
体裁：七言绝句

逶迤一水出苕丛，碧底无沙冷照容。独倚溪桥看风月，西山紫翠暮千重。
杉径
作者：米芾
朝代：宋

万槊森然老更成，要将余韵斗僧清。
道傍谁识凌云操，只有诗人着眼明。
杉径
作者：米芾
朝代：宋

万槊森然老更成，要将馀韵斗僧清。道傍谁识凌云操，只有诗人著眼明。
杉徑
作者：米芾
朝代：宋

萬槊森然老更成，要將餘韵鬭僧清。
道傍誰識凌雲操，只有詩人著眼明。
李邕帖赞
作者：米芾
朝代：宋
体裁：赞

蓬□皇皇，才高气方。张说妒善，杜甫扬光。子敬储逸，僧虔与详。润分玉莹，秀溢春芳。
東坡居士作水陸於金山相招足瘡不能往作此以寄之
作者：米芾
朝代：宋

久陰障奪佳山川，長瀾四溢魚龍淵。
衆看李郭渡浮玉，晴風掃出清明天。
頗聞妙力開大施，足病不列諸方仙。
想應蒼壁有垂露，照水百怪愁寒烟。
某頓首今日去國之官謹成拙詩上獻相公汲公鈞席下執某頓首上
作者：米芾
朝代：宋

百尺青琅玕，浸以萬丈瀾。
我欲擷柯梗，一蠡酌知難。
屢亦爲世有，豈不詰其端。
嶷嶷呂汲公，捧日當碧天。
簡直抱一氣，代理夫何言。
有志隆宋業，無心崇黨偏。
透璞辨珉玉，披蓁刈蘭蓀。
腐儒自束髮，口誦六藝言。
治亂甚白著，用舍豈一賢。
明時貴知用，自古遲暮年。
敢陳必堯舜，况時值媧軒。
豈徒琢空文，文姦籠羣頑。
汩沒俗眼順，妬嫉兒女諼。
竊取爲利路，死棄等草菅。
朝哦不求和，暮吟不揭竿。
不歎歲不與，惟恐枉所存。
願披向龜鑑，大叫出肺肝。
精誠露皎皎，洞徹金石堅。
康濟有次第，沿革自貫穿。
刪除救災法，下民不棄田。
剔抉經費壅，源源如流泉。
思豫近習隙，不紊出納專。
正姓以明本，捐賞以運邊。
改弊貴無迹，移風當有筌。
竊邑飽妻子，封豕所並肩。
法令若薪束，不息不敢剸。
亦不歎折腰，所歎志不宣。
時乎恍易失，髮白悵剛悁。
遲遲竟去國，浼浼臨長川。
此志苟不遂，江湖終浩然。
某顿首今日去国之官谨成拙诗上献相公汲公钧席下执某顿首上
作者：米芾
朝代：宋

百尺青琅玕，浸以万丈澜。我欲撷柯梗，一蠡酌知难。屡亦为世有，岂不诘其端。嶷嶷吕汲公，捧日当碧天。简直抱一气，代理夫何言。有志隆宋业，无心崇党偏。透璞辨珉玉，披蓁刈兰荪。腐儒自束发，口诵六艺言。治乱甚白著，用舍岂一贤。明时贵知用，自古迟暮年。敢陈必尧舜，况时值娲轩。岂徒琢空文，文奸笼群顽。汩没俗眼顺，妒嫉儿女谖。窃取为利路，死弃等草菅。朝哦不求和，暮吟不揭竿。不叹岁不与，惟恐枉所存。愿披向龟鉴，大叫出肺肝。精诚露皎皎，洞彻金石坚。康济有次第，沿革自贯穿。删除救灾法，下民不弃田。剔抉经费壅，源源如流泉。思豫近习隙，不紊出纳专。正姓以明本，捐赏以运边。改弊贵无迹，移风当有筌。窃邑饱妻子，封豕所并肩。法令若薪束，不息不敢剸。亦不叹折腰，所叹志不宣。时乎恍易失，发白怅刚悁。迟迟竟去国，浼浼临长川。此志苟不遂，江湖终浩然。
某顿首今日去国之官谨成拙诗上献相公汲公钧席下执某顿首上
作者：米芾
朝代：宋

百尺青琅玕，浸以万丈澜。
我欲撷柯梗，一蠡酌知难。
屡亦为世有，岂不诘其端。
嶷嶷吕汲公，捧日当碧天。
简直抱一气，代理夫何言。
有志隆宋业，无心崇党偏。
透璞辨珉玉，披蓁刈兰荪。
腐儒自束髮，口诵六艺言。
治乱甚白着，用舍岂一贤。
明时贵知用，自古迟暮年。
敢陈必尧舜，况时值娲轩。
岂徒琢空文，文姦笼羣顽。
汩没俗眼顺，妬嫉儿女谖。
窃取为利路，死弃等草菅。
朝哦不求和，暮吟不揭竿。
不叹岁不与，惟恐枉所存。
愿披向龟鑑，大叫出肺肝。
精诚露皎皎，洞彻金石坚。
康济有次第，沿革自贯穿。
删除救灾法，下民不弃田。
剔抉经费壅，源源如流泉。
思豫近习隙，不紊出纳专。
正姓以明本，捐赏以运边。
改弊贵无迹，移风当有筌。
窃邑饱妻子，封豕所并肩。
法令若薪束，不息不敢剸。
亦不叹折腰，所叹志不宣。
时乎恍易失，髮白怅刚悁。
迟迟竟去国，浼浼临长川。
此志苟不遂，江湖终浩然。
栖云阁
作者：米芾
朝代：宋

云出救世旱，泽浃云寻归。入石了不见，丰功已如遗。龙骞荐复起，抱石明幽姿。云乎无定所，隐者当何栖。
栖云阁
作者：米芾
朝代：宋

云出救世旱，泽浃云寻归。
入石了不见，丰功已如遗。
龙骞荐復起，抱石明幽姿。
云乎无定所，隠者当何栖。
栖雲閣
作者：米芾
朝代：宋

雲出救世旱，澤浹雲尋歸。
入石了不見，豐功已如遺。
龍騫薦復起，抱石明幽姿。
雲乎無定所，隠者當何栖。
槐竹
作者：米芾
朝代：宋
体裁：七言绝句

槐前竹后午阴繁，壶岭华胥屡往还。雅兴欲为十客具，人和端使一身閒。
槐竹
作者：米芾
朝代：宋

槐前竹後午陰繁，壺嶺華胥屢往還。
雅興欲爲十客具，人和端使一身閒。
次韵魏見寄
作者：米芾
朝代：宋

山椒卜築瞰江波，千里常懷楚製荷。
舊憐俊氣閒羈馬，老厭奴書不玩鵝。
真逸豈因明主棄，聖時長和野民歌。
一自扣舷驚夏統，洛川雲物至今多。
次韵魏见寄
作者：米芾
朝代：宋
体裁：七言律诗

山椒卜筑瞰江波，千里常怀楚制荷。旧怜俊气閒羁马，老厌奴书不玩鹅。真逸岂因明主弃，圣时长和野民歌。一自扣舷惊夏统，洛川云物至今多。
欧阳询《度尚》《庾亮帖》赞
作者：米芾
朝代：宋

渤海光怪，字亦险绝。真到内史，行自为法。庄若对越，俊如跳踯。后学莫窥，遂趋尪劣。
水調歌頭
作者：米芾
朝代：宋

砧聲送風急，蟋蟀思高秋。我來對景，不學宋玉解悲愁。收拾淒涼興況，分付尊中醽醁，倍覺不勝幽。自有多情處，明月掛南樓。悵襟懷，橫玉笛，韻悠悠。清時良夜，借我此地倒金甌。可愛一天風物，遍倚闌干十二，宇宙若萍浮。醉困不知醒，敧枕臥江流。
水调歌头·中秋
作者：米芾
朝代：宋

砧声送风急，蟋蟀思高秋。我来对景，不学宋玉解悲愁。收拾凄凉兴况，分付樽中醽醁，倍觉不胜幽。自有多情处，明月挂南楼。怅襟怀，横玉笛，韵悠悠。清时良夜，借我此地倒金瓯。可爱一天风物，遍倚阑干十二，宇宙若萍浮。醉困不知醒，欹枕卧江流。
水调歌头·中秋
作者：米芾
朝代：宋
体裁：词

砧声送风急，蟠蟀思高秋。我来对景，不学宋玉解悲愁。收拾凄凉兴况，分付尊中醽醁，倍觉不胜幽。自有多情处，明月挂南楼。怅襟怀，横玉笛，韵悠悠。清时良夜，借我此地倒金瓯。可爱一天风物，遍倚阑干十二，宇宙若萍浮。醉困不知醒，欹枕卧江流。
水调歌头中秋
作者：米芾
朝代：宋
体裁：词

砧声送风急，蟋蟀思高秋。我来对景，不学宋玉解悲愁。收拾凄凉兴况，分付尊中醽醁，倍觉不胜幽。自有多情处，明月挂南楼。怅襟怀，横玉笛，韵悠悠。清时良夜，借我此地倒金瓯。可爱一天风物，遍倚阑干十二，宇宙若萍浮。醉困不知醒，敧枕卧江流。
求监庙作
作者：米芾
朝代：宋
体裁：七言绝句

窃禄江湖事不撄，微祠旧足代深耕。敢为野史摅幽愤，待广由庚颂太平。
求監廟作
作者：米芾
朝代：宋

竊祿江湖事不攖，微祠舊足代深耕。
敢爲野史攄幽憤，待廣由庚頌太平。
江皋晚望
作者：米芾
朝代：宋

柳外舣舟晚，醉余双眼醒。
水光涵一气，星彩动圆灵。
炯炯月初上，翛翛风更泠。
远山横秀碧，淡墨说吾经。
江皋晚望
作者：米芾
朝代：宋

柳外舣舟晚，醉馀双眼醒。水光涵一气，星彩动圆灵。炯炯月初上，翛翛风更泠。远山横秀碧，淡墨说吾经。
江皋晚望
作者：米芾
朝代：宋

柳外艤舟晚，醉餘雙眼醒。
水光涵一氣，星彩動圓靈。
炯炯月初上，翛翛風更泠。
遠山橫秀碧，淡墨說吾經。
法云佛国禅师白如来真赞
作者：米芾
朝代：宋

频瞻玉座，再奠金田。一般獦獠，敬备人天。不落此相，莫下名言。
法华台
作者：米芾
朝代：宋
体裁：五言绝句

坱圠有同色，雪深云未开。终南晴夜月，彷佛似登台。
法華臺
作者：米芾
朝代：宋

坱圠有同色，雪深雲未開。
終南晴夜月，彷彿似登臺。
浄名·其一
作者：米芾
朝代：宋

厌市衝烟入，忘怀对客迟。
吟看飞鸟没，坐到夕阳时。
浄名·其一
作者：米芾
朝代：宋

厭市衝烟入，忘懷對客遲。
吟看飛鳥沒，坐到夕陽時。
浄名·其二
作者：米芾
朝代：宋
体裁：五言绝句

旧对湘西雪，迟迟忆故关。水云资老景，吟引谢江山。
浄名·其二
作者：米芾
朝代：宋

舊對湘西雪，遲遲憶故關。
水雲資老景，吟引謝江山。
浄名二首·其一
作者：米芾
朝代：宋

山晚烟栖树，渔收鹭宿沙。
曲生初月魄，远淡满川霞。
依静家如寺，游频寺是家。
何须传大士，芰制着袈裟。
浄名二首·其一
作者：米芾
朝代：宋

山晚烟棲樹，漁收鷺宿沙。
曲生初月魄，遠淡滿川霞。
依靜家如寺，游頻寺是家。
何須傳大士，芰製著袈裟。
浄名二首·其二
作者：米芾
朝代：宋

縱目天容曠，披襟海共開。
山形當檻走，雲影度江來。
世界慚雙足，生涯付一杯。
橫風多景夢，壺領酌泉迴。
浄名二首·其二
作者：米芾
朝代：宋

纵目天容旷，披襟海共开。
山形当槛走，云影度江来。
世界惭双足，生涯付一杯。
横风多景梦，壶领酌泉迴。
浄名作
作者：米芾
朝代：宋
体裁：七言绝句

大球三尺美无臕，素业清风合立朝。此别何言赠君子，谠言忠论好裨尧。
浄名作
作者：米芾
朝代：宋

大球三尺美無臕，素業清風合立朝。
此別何言贈君子，讜言忠論好裨堯。
浣溪沙
作者：米芾
朝代：宋

日射平溪玉宇中。雲橫遠渚岫重重。野花猶向澗邊紅。靜看沙頭魚入網，閒支藜杖醉吟風。小春天氣惱人濃。
浪淘沙
作者：米芾
朝代：宋

祝壽慶生申。德日維新。期頤眉壽壽長春。五福三靈祿永永，長壽仙人。遐算等莊椿。□德康寧。年年歡會笑欣欣。歲歲仰依□壽域，彭祖廣成。
浪淘沙（祝寿）
作者：米芾
朝代：宋
体裁：词

祝寿庆生申。德日维新。期颐眉寿寿长春。五福三灵禄永永，长寿仙人。遐算等庄椿。□德康宁。年年欢会笑欣欣。岁岁仰依□寿域，彭祖广成。
浮玉亭
作者：米芾
朝代：宋

石赤表雄名，三辰出浊清。
江澄天上见，鰲负水中行。
瑞像浮溟海，殊香下玉京。
神灵礼金碧，梵力度幽明。
揭榜讹浮玉，庄严是化城。
壮哉夜潮落，入枕百川声。
浮玉亭
作者：米芾
朝代：宋

石赤表雄名，三辰出浊清。江澄天上见，鳌负水中行。瑞像浮溟海，殊香下玉京。神灵礼金碧，梵力度幽明。揭榜讹浮玉，庄严是化城。壮哉夜潮落，入枕百川声。
浮玉亭
作者：米芾
朝代：宋

石赤表雄名，三辰出濁清。
江澄天上見，鰲負水中行。
瑞像浮溟海，殊香下玉京。
神靈禮金碧，梵力度幽明。
揭榜訛浮玉，莊嚴是化城。
壯哉夜潮落，入枕百川聲。
海岳庵杂诗
作者：米芾
朝代：宋

仲若呼不闻，孝然叫不应。东海滚底浪，南山入云径。西南嵯峨者，起复巧相竞。火轮激刚风，倒化紫金境。枕石不知冷，鼓腹歌更迥。
海岳庵杂诗
作者：米芾
朝代：宋

仲若呼不闻，孝然叫不应。
东海滚底浪，南山入云径。
西南嵯峨者，起復巧相竞。
火轮激刚风，倒化紫金境。
枕石不知冷，鼓腹歌更迥。
海岳菴雜詩
作者：米芾
朝代：宋

仲若呼不聞，孝然叫不應。
東海滾底浪，南山入雲徑。
西南嵯峨者，起復巧相競。
火輪激剛風，倒化紫金境。
枕石不知冷，鼓腹歌更迥。
涟漪瑞墨堂书
作者：米芾
朝代：宋
体裁：古风

陟巘不自期，孤云挂松顶。一揖不相期，飞云无留影。云已去，泉更长。云泉毕世友，相得每相忘。
渔家傲·昔日丹阳行乐里
作者：米芾
朝代：宋
体裁：词

昔日丹阳行乐里。紫金浮玉临无地。宝阁化成弥勒世。龙宫对。时时更有天花坠。浩渺一天秋水至。鲸鲵鼓鬣连山沸。员峤岱舆更贔屓。无根蒂。莫教龙伯邦人戏。
渔家傲·昔日丹阳行乐里
作者：米芾
朝代：宋

昔日丹阳行乐里。
紫金浮玉临无地。
宝阁化成弥勒世。
龙宫对。
时时更有天花坠。
浩渺一天秋水至。
鲸鲵鼓鬣连山沸。
员峤岱舆更赑屃。
无根蒂。
莫教龙伯邦人戏。
渔家傲·金山
作者：米芾
朝代：宋

昔日丹阳行乐里，紫金浮玉临无地。宝阁化成弥勒世，龙宫对，时时更有天花坠。浩渺一天秋水至，鲸鲵鼓鬣连山沸。员峤岱舆更赑屃，无根蒂，莫教龙伯邦人戏。
渔家傲（金山）
作者：米芾
朝代：宋

昔日丹阳行乐里。紫金浮玉临无地。宝阁化成弥勒世。龙宫对。时时更有天花坠。浩渺一天秋水至，鲸鲵鼓鬣连山沸。员峤岱舆更赑屃。无根蒂。莫教龙伯邦人戏。
減字木蘭花
作者：米芾
朝代：宋

平生真賞。紙上龍蛇三五行。富貴功名。老境誰堪寵辱驚。寸心誰語。只有當年袁與許。歸到寥陽。玉簡霞衣侍帝旁。
減字木蘭花
作者：米芾
朝代：宋

雲間皓月。光照銀淮來萬折。海岱樓中。拂袖雄披楚岸風。醉餘清夜。羽扇綸巾人入畫。江遠淮長。舉首宗英醒更狂。
游山光寺
作者：米芾
朝代：宋

竹围杉径晚风清，又入山光寺裏行。
一一过僧谈旧事，迟迟绕壁认题名。
仙来石伴怀灰劫，鹤语池边劝后生。
三十年间成底事，坐叨閒禄是身荣。
游山光寺
作者：米芾
朝代：宋

竹围杉径晚风清，又入山光寺里行。一一过僧谈旧事，迟迟绕壁认题名。仙来石伴怀灰劫，鹤语池边劝后生。三十年间成底事，坐叨閒禄是身荣。
游湖州
作者：米芾
朝代：宋
体裁：七言绝句

泛泛五湖霜气清，漫漫不辨水天形。虽无织女支机石，且对姮娥称客星。
湖守林子中同游道场
作者：米芾
朝代：宋

宝刹触南箕，林幽石磴危。云霞随履舄，魍魉避旌旗。遐寓乘新兴，深寻据古诗。洼尊勿置酒，沆瀣已盈卮。
湖守林子中同游道场
作者：米芾
朝代：宋

宝剎触南箕，林幽石磴危。
云霞随履舄，魍魉避旌旗。
遐寓乘新兴，深寻据古诗。
漥尊勿置酒，沆瀣已盈巵。
湖守林子中同遊道場
作者：米芾
朝代：宋

寶剎觸南箕，林幽石磴危。
雲霞隨履舄，魍魎避旌旗。
遐寓乘新興，深尋據古詩。
漥尊勿置酒，沆瀣已盈巵。
溪莲行
作者：米芾
朝代：宋

广寒宫女贪游戏，瑩滑琉璃光照地。嫩云才捧出纤腰，无数鲛绡拥娇翠。仙葩姿逞天姿秾，只爱临溪梳洗慵。太真艳色禁不得，含羞微笑迎秋风。秋风苦恼秋露泣，的皪珠玑时泻入。红凝朱粉绿参差，尽溅裙襦烟不湿。初惊王母来瑶池，酡颜更醉流霞卮。三千佳丽已罗列，争先鸾鉴匀娥眉。俄见洛神归洛浦，波卷靴纹翠蛟舞。羽车云盖空纷披，碧叠巫峰生暮雨。坐怜吟倚风灵香，多情先断何人肠。不及鸳鸯与鸂鶒，恣穿薄影眠池塘。
溪莲行
作者：米芾
朝代：宋
体裁：古风

广寒宫女贪游戏，莹滑琉璃光照地。嫩云才捧出纤腰，无数鲛绡拥娇翠。仙葩姿逞天姿秾，只爱临溪梳洗慵。太真艳色禁不得，含羞微笑迎秋风。秋风苦恼秋露泣，的皪珠玑时泻入。红凝朱粉绿参差，尽溅裙襦烟不湿。初惊王母来瑶池，酡颜更醉流霞卮。三千佳丽已罗列，争先鸾鉴匀娥眉。俄见洛神归洛浦，波卷靴纹翠蛟舞。羽车云盖空纷披，碧叠巫峰生暮雨。坐怜吟倚风灵香，多情先断何人肠。不及鸳鸯与鸂鶒，恣穿薄影眠池塘。
溪莲行
作者：米芾
朝代：宋

广寒宫女贪游戏，莹滑琉璃光照地。
嫩云纔捧出纤腰，无数鲛绡拥娇翠。
仙葩姿逞天姿秾，只爱临溪梳洗慵。
太真艷色禁不得，含羞微笑迎秋风。
秋风苦恼秋露泣，的皪珠玑时泻入。
红凝朱粉绿参差，尽溅裙襦烟不湿。
初惊王母来瑶池，酡颜更醉流霞巵。
三千佳丽已罗列，争先鸾鑑匀娥眉。
俄见洛神归洛浦，波卷靴纹翠蛟舞。
羽车云盖空纷披，碧迭巫峰生暮雨。
坐怜吟倚风灵香，多情先断何人肠。
不及鸳鸯与鸂鶒，恣穿薄影眠池塘。
溪蓮行
作者：米芾
朝代：宋

廣寒宮女貪游戲，瑩滑琉璃光照地。
嫩雲纔捧出纖腰，無數鮫綃擁嬌翠。
仙葩姿逞天姿穠，只愛臨溪梳洗慵。
太真艷色禁不得，含羞微笑迎秋風。
秋風苦惱秋露泣，的皪珠璣時瀉入。
紅凝朱粉綠參差，儘濺裙襦烟不濕。
初驚王母來瑶池，酡顔更醉流霞巵。
三千佳麗已羅列，爭先鸞鑑勻娥眉。
俄見洛神歸洛浦，波卷靴紋翠蛟舞。
羽車雲蓋空紛披，碧疊巫峰生暮雨。
坐憐吟倚風靈香，多情先斷何人腸。
不及鴛鴦與鸂鶒，恣穿薄影眠池塘。
满庭芳·咏茶
作者：米芾
朝代：宋
体裁：词

雅燕飞觞，清谈挥麈，使君高会群贤。密云双凤，初破缕金团。窗外炉烟自动，开瓶试、一品香泉。轻涛起，香生玉乳，雪溅紫瓯圆。娇鬟，宜美盼，双擎翠袖，稳步红莲。座中客翻愁，酒醒歌阑。点上纱笼画烛，花骢弄、月影当轩。频相顾，馀欢未尽，欲去且留连。
满庭芳·绍圣甲戌暮春与周仁熟试赐茶书此乐章中岳外史米元章书
作者：米芾
朝代：宋

雅燕飞觞，清谈挥坐，使君高会群贤。密云双凤，初破缕金团。窗外炉烟自动，开瓶试，一品香泉。轻涛起，香生玉麈，雪溅紫瓯圆。娇鬟，宜美盼。双擎翠袖，稳步金莲。坐中客翻愁，酒醒歌阑。点上纱笼画烛，花骢弄，月影当轩。频相顾，馀欢未尽，欲去且留连。
漁家傲
作者：米芾
朝代：宋

昔日丹陽行樂裡。紫金浮玉臨無地。寶閣化成彌勒世。龍宮對。時時更有天花墜。浩渺一天秋水至。鯨鯢鼓鬣連山沸。員嶠岱輿更贔屓。無根蒂。莫教龍伯邦人戲。
漣漪瑞墨堂書
作者：米芾
朝代：宋

陟巘不自期，孤雲掛松頂。
一揖不相期，飛雲無留影。
雲已去，泉更長。
雲泉畢世友，相得每相忘。
瀑布詩
作者：米芾
朝代：宋

吾有瀑布詩，古今賽不得。
最好是一條，界破青山色。
瀑布诗
作者：米芾
朝代：宋
体裁：五言绝句

吾有瀑布诗，古今赛不得。最好是一条，界破青山色。
点绛唇·示儿尹仁尹智
作者：米芾
朝代：宋

莘野寥寥，渭滨漠漠情何限。万重堆案，懒更重经眼。儿辈休惊，头上霜华满。功名晚，水云萧散，漫就驿亭看。
点绛唇（示儿尹仁尹智）
作者：米芾
朝代：宋
体裁：词

莘野寥寥，渭滨漠漠情何限。万重堆案。懒更重经眼。儿辈休惊，头上霜华满。功名晚。水云萧散。漫就驿亭看。
焦山普济禅院碑赞
作者：米芾
朝代：宋

古佛留法度大心，种种威摄现胜相。大心众生摄威德，求度倾身及众宝。冥阳咸会精诚通，正法是归大缘集。我今稽首佛陀僧，永奠海山作津筏。我今稽首明应公，永护宝车炳威德。悉化大心依净住，一世咸如今佛日。三光不愆四序调，主圣臣忠载万亿。五谷蕃生土地肥，万灵常跻仁寿域。
焦山普济禅院碑赞
作者：米芾
朝代：宋

古佛留法度大心，种种威摄现胜相。
大心众生摄威德，求度倾身及众宝。
冥阳咸会精诚通，正法是归大缘集。
我今稽首佛陀僧，永奠海山作津筏。
我今稽首明应公，永护宝车炳威德。
悉化大心依浄住，一世咸如今佛日。
三光不愆四序调，主圣臣忠载万亿。
五谷蕃生土地肥，万灵常跻仁寿域。
焦山普濟禪院碑贊
作者：米芾
朝代：宋

古佛留法度大心，種種威攝現勝相。
大心衆生攝威德，求度傾身及衆寶。
冥陽咸會精誠通，正法是歸大緣集。
我今稽首佛陀僧，永奠海山作津筏。
我今稽首明應公，永護寶車炳威德。
悉化大心依浄住，一世咸如今佛日。
三光不愆四序調，主聖臣忠載萬億。
五穀蕃生土地肥，萬靈常躋仁壽域。
爲政
作者：米芾
朝代：宋

美人爲政本忘機，服藥求仙事不違。
葉縣已泥丹竈畢，瀛洲當伴赤松歸。
先師有訣神將助，大聖無心火自飛。
九轉但能生羽翼，雙鳬忽去定何依。
狱空行上献府公朝奉麾下涟水令米芾皇恐
作者：米芾
朝代：宋

楚州五邑口百万，扰静尽系太守公。政由吏人民乃扰，政由太守民气通。安土乐生善民欲，恶民惟欲与吏同。太守无能不戢吏，精力不给吏乃庸。两狱百间塞有罪，有耳未闻一日空。晋昌唐公名世后，清风素节为时宗。五更三点运精思，众人安寝吏计穷。百姓小妄赦不罪，庶几小屈能自致。五邑来者初亦汇，久而官悚吏皆畏，虽欲呼之亦不至。乃知狱空空有理，百万无冤无枉吏。来者迎刃无留滞，赦来两狱久无事。太守政声既如此，廉车旁午目所备。胡不剡章上天子，追风早来促公起，去入省闱或使指。吏皆欲去民欲留，我祝公去岂同吏，长坂大车程万里。
狱空行上献府公朝奉麾下涟水令米芾皇恐
作者：米芾
朝代：宋

楚州五邑口百万，扰静尽繫太守公。
政由吏人民乃扰，政由太守民气通。
安土乐生善民欲，恶民惟欲与吏同。
太守无能不戢吏，精力不给吏乃庸。
两狱百间塞有罪，有耳未闻一日空。
晋昌唐公名世后，清风素节为时宗。
五更三点运精思，众人安寝吏计穷。
百姓小妄赦不罪，庶几小屈能自致。
五邑来者初亦彙，久而官悚吏皆畏，虽欲呼之亦不至。
乃知狱空空有理，百万无冤无枉吏。
来者迎刃无留滞，赦来两狱久无事。
太守政声既如此，廉车旁午目所备。
胡不剡章上天子，追风早来促公起。
去入省闱或使指，吏皆欲去民欲留。
我祝公去岂同吏，长坂大车程万里。
獄空行上獻府公朝奉麾下漣水令米芾皇恐
作者：米芾
朝代：宋

楚州五邑口百萬，擾靜盡繫太守公。
政由吏人民乃擾，政由太守民氣通。
安土樂生善民欲，惡民惟欲與吏同。
太守無能不戢吏，精力不給吏乃庸。
兩獄百間塞有罪，有耳未聞一日空。
晉昌唐公名世後，清風素節爲時宗。
五更三點運精思，衆人安寢吏計窮。
百姓小妄赦不罪，庶幾小屈能自致。
五邑來者初亦彙，久而官悚吏皆畏，雖欲呼之亦不至。
乃知獄空空有理，百萬無冤無枉吏。
來者迎刃無留滯，赦來兩獄久無事。
太守政聲既如此，廉車旁午目所備。
胡不剡章上天子，追風早來促公起。
去入省闈或使指，吏皆欲去民欲留。
我祝公去豈同吏，長坂大車程萬里。
王右军稚恭帖赞
作者：米芾
朝代：宋

混沌破，龙蛇出。大荒子，鼓神物。纵变怪，造恍忽。起洪水，稽天骨。大道惊，戮狂勃。时蛰引，无惮率。神禹符，镇罅窟。
王右军穉恭帖赞
作者：米芾
朝代：宋

混沌破，龙蛇出。
大荒子，鼓神物。
纵变怪，造怳忽。
起洪水，稽天骨。
大道惊，戮狂勃。
时蛰引，无惮率。
神禹符，镇罅窟。
王右軍穉恭帖贊
作者：米芾
朝代：宋

混沌破，龍蛇出。
大荒子，鼓神物。
縱變怪，造怳忽。
起洪水，稽天骨。
大道驚，戮狂勃。
時蟄引，無憚率。
神禹符，鎮罅窟。
王献之苏氏宝帖赞
作者：米芾
朝代：宋
体裁：赞

猗太宰，秀当代。灵襟疏，冲韵迈。一笔落，两行带。云龙廷，走百怪。惊电掣，断兕快。盘偃蹇，意无在。藐百川，会百海。人那知，冠千载。
王獻之蘇氏寶帖贊
作者：米芾
朝代：宋

猗太宰，秀當代。
靈襟疏，沖韵邁。
一筆落，兩行带。
雲龍廷，走百怪。
驚電掣，斷兕快。
盤偃蹇，意無在。
藐百川，會百海。
人那知，冠千載。
王略帖贊
作者：米芾
朝代：宋

昭回於天垂英光，跨頡歷籀化大荒。
烟華淡濃動彷徉，一噫萬古稱天章。
鸞夸虬引鵠序翔，洞天九九通遼陽。
茫茫十二小劫長，璽完神訶命黻藏。
王略帖赞
作者：米芾
朝代：宋
体裁：赞

昭回于天垂英光，跨颉历籀化大荒。烟华淡浓动彷徉，一噫万古称天章。鸾夸虬引鹄序翔，洞天九九通辽阳。茫茫十二小劫长，玺完神诃命黻藏。
王谢真迹赞
作者：米芾
朝代：宋

山林妙寄，岩廊英举。不繇不羲，自发淡古。有赫太帝，天造翰艺。末下龙迹，震惊天地。
琴詩
作者：米芾
朝代：宋

澹乎無味中，指下清音發。
□□□□□，空山墮凉月。
琴诗
作者：米芾
朝代：宋
体裁：五言绝句

澹乎无味中，指下清音发。□□□□□，空山堕凉月。
瓜州百川浦
作者：米芾
朝代：宋

西瞻山逾緬，東望水正茫。
楚人投餌處，吾肯扣鳴桹。
瓜州百川浦
作者：米芾
朝代：宋
体裁：五言绝句

西瞻山逾缅，东望水正茫。楚人投饵处，吾肯扣鸣桹。
甘露作呈夷旷
作者：米芾
朝代：宋

欲雨气不透，庭梧有栖烟。回首望北固，云藏净名天。呼童速具舆，凭高览山川。隐见岂不好，开霁景固全。须臾刚风流，湛湛清露圆。归途知有伴，华月上丹渊。
甘露作呈夷旷
作者：米芾
朝代：宋

欲雨气不透，庭梧有栖烟。
迴首望北固，云藏浄名天。
呼童速具舆，凭高览山川。
隠见岂不好，开霁景固全。
须臾刚风流，湛湛清露圆。
归途知有伴，华月上丹渊。
甘露作呈夷曠
作者：米芾
朝代：宋

欲雨氣不透，庭梧有栖烟。
迴首望北固，雲藏浄名天。
呼童速具輿，憑高覽山川。
隠見豈不好，開霽景固全。
須臾剛風流，湛湛清露圓。
歸途知有伴，華月上丹淵。
甘露寺
作者：米芾
朝代：宋
体裁：七言律诗

六代萧萧木叶稀，楼高北固落残晖。两州城郭青烟起，千里江山白鹭飞。海近云涛惊夜梦，天低月露湿秋衣。使君肯负时平乐，长倒金钟尽醉归。
甘露寺
作者：米芾
朝代：宋

六代蕭蕭木葉稀，樓高北固落殘暉。
兩州城郭青烟起，千里江山白鷺飛。
海近雲濤驚夜夢，天低月露溼秋衣。
使君肯負時平樂，長倒金鍾盡醉歸。
甘露寺悼古
作者：米芾
朝代：宋

色改重重构，春归户户岚。槎浮龙委骨，画失兽遗耽。神护卫公塔，天留米老庵。柏梁终厌胜，会副越人谈。
甘露寺悼古
作者：米芾
朝代：宋

色改重重构，春归户户岚。
槎浮龙委骨，画失兽遗耽。
神护卫公塔，天留米老庵。
栢梁终厌胜，会副越人谈。
甘露寺悼古
作者：米芾
朝代：宋

色改重重構，春歸戶戶嵐。
槎浮龍委骨，畫失獸遺耽。
神護衛公塔，天留米老菴。
栢梁終厭勝，會副越人談。
甘露歌上呈留守門下侍郎
作者：米芾
朝代：宋

太微淵默嚴不動，斗爲其車運中央。
四序回旋變造化，一杓直指無偏傍。
柄臣比之號八柱，一柱難闕各有當。
紹聖元年圖舊德，更公玉麟使過國。
屹然山立天子重，列作八柱扶天極。
天極尊嚴物有道，不減不溢常不忒。
均勞於外天闕柱，至今朝廷虛衮舄。
皇皇辟君明如日，安用動威偃禾木，表以甘露太和液。
飲太液，親壽益，公難老，歸致太平萬物好。
甘露歌上呈留守门下侍郎
作者：米芾
朝代：宋
体裁：古风

太微渊默严不动，斗为其车运中央。四序回旋变造化，一杓直指无偏傍。柄臣比之号八柱，一柱难阙各有当。绍圣元年图旧德，更公玉麟使过国。屹然山立天子重，列作八柱扶天极。天极尊严物有道，不减不溢常不忒。均劳于外天阙柱，至今朝廷虚衮舄。皇皇辟君明如日，安用动威偃禾木，表以甘露太和液。饮太液，亲寿益，公难老，归致太平万物好。
登栖灵塔
作者：米芾
朝代：宋

清露湿衣裳，心遐拉大荒。
想雷云上见，觉蚁蔀中藏。
地献山川秘，天开日月光。
太阿常耿介，未敢暂彷徨。
登栖灵塔
作者：米芾
朝代：宋

清露湿衣裳，心遐拉大荒。想雷云上见，觉蚁蔀中藏。地献山川秘，天开日月光。太阿常耿介，未敢暂徬徨。
登棲靈塔
作者：米芾
朝代：宋

清露濕衣裳，心遐拉大荒。
想雷雲上見，覺蟻蔀中藏。
地獻山川秘，天開日月光。
太阿常耿介，未敢暫徬徨。
登米老庵呈天启学士
作者：米芾
朝代：宋
体裁：古风

我居为江山，亦不为像法。劫火色相空，未觉眼界乏。屹然留西庵，使我老境惬。卫公精爽在，千古对岌嶪。公来不可作，登临浩相接。
登米老菴呈天啟學士
作者：米芾
朝代：宋

我居爲江山，亦不爲像法。
劫火色相空，未覺眼界乏。
屹然留西菴，使我老境愜。
衛公精爽在，千古對岌嶪。
公來不可作，登臨浩相接。
發潤州
作者：米芾
朝代：宋

氣就蛇須角，暌通豕負塗。
解衣同俗裸，酌水合狂夫。
探社新銘禹，經韶舊弔虞。
據鞍休示壯，寡要悔爲儒。
爲弔忠遊楚，因崇讓過虞。
要離葬終近，嚴子釣行須。
御晏妻知辱，歆膺客自愚。
誠修日難掩，醯在蚋還趨。
和寡方聲越，知稀覺道腴。
命齊都將相，義拙落江湖。
南夢應隨雁，西風却背鱸。
弓旌今正歇，多少定同鳬。
皇太后挽辞
作者：米芾
朝代：宋

馀庆源真相，求贤佐裕陵。知几捲箔早，戡变叱龙升。静德群邪震，清心后世矜。大恩知欲报，圣孝已踰曾。温厚同光献，刚廉法宝慈。拥扶乐推圣，照彻托公欺。南纪归忠魄，东朝足素规。仁明存旧幄，常似补天时。
皇太后挽辞·其一
作者：米芾
朝代：宋

余庆源真相，求贤佐裕陵。
知几捲箔早，戡变叱龙升。
静德羣邪震，清心后世矜。
大恩知欲报，圣孝已踰曾。
皇太后挽辞·其一
作者：米芾
朝代：宋

馀庆源真相，求贤佐裕陵。知几捲箔早，戡变叱龙升。静德群邪震，清心后世矜。大恩知欲报，圣孝已踰曾。
皇太后挽辞·其二
作者：米芾
朝代：宋
体裁：五言律诗

温厚同光献，刚廉法宝慈。拥扶乐推圣，照彻托公欺。南纪归忠魄，东朝足素规。仁明存旧幄，常似补天时。
皇太后挽辭·其一
作者：米芾
朝代：宋

餘慶源真相，求賢佐裕陵。
知幾捲箔早，戡變叱龍升。
靜德羣邪震，清心後世矜。
大恩知欲報，聖孝已踰曾。
皇太后挽辭·其二
作者：米芾
朝代：宋

溫厚同光獻，剛廉法寶慈。
擁扶樂推聖，照徹托公欺。
南紀歸忠魄，東朝足素規。
仁明存舊幄，常似補天時。
研山詩
作者：米芾
朝代：宋

山研雲初抱，奩書客不傳。
北窗多異氣，正對浄名天。
研山诗
作者：米芾
朝代：宋

山研云初抱，奁书客不传。北窗多异气，正对净名天。
研山诗
作者：米芾
朝代：宋

山研云初抱，奁书客不传。
北窗多异气，正对浄名天。
砚
作者：米芾
朝代：宋
体裁：七言绝句

金井寒生一水池，读书窗纸照萤飞。悲欢穷泰寻常共，掷破还须匣取归。
砚山
作者：米芾
朝代：宋

九江有奇石，趺岱而嵩头。巨灵藐一擘，嶕峣忆三休。屹嶪禀异质，嶒崚谁刻镂。百叠天巧尽，九盘猿未愁。阳壁宜产芝，阴崖谅潜虬。危颠方坛结，玉秘金泥脩。垂手探杲日，朱轮运沧洲。一尘具一界，妙喜非难求。心欲蹑赤霄，八极皆部娄。况兹对众物，其致一揆收。啑啑分别子，交戈舂其喉。
砚山
作者：米芾
朝代：宋

九江有奇石，趺岱而嵩头。
巨灵藐一擘，嶕峣忆三休。
屹嶪禀异质，嶒崚谁刻镂。
百迭天巧尽，九盘猿未愁。
阳壁宜产芝，阴崖谅潜虬。
危颠方坛结，玉秘金泥修。
垂手探杲日，朱轮运沧洲。
一尘具一界，妙喜非难求。
心欲蹑赤霄，八极皆部娄。
况兹对众物，其致一揆收。
啑啑分别子，交戈舂其喉。
硯
作者：米芾
朝代：宋

金井寒生一水池，讀書窗紙照螢飛。
悲歡窮泰尋常共，擲破還須匣取歸。
硯山
作者：米芾
朝代：宋

九江有奇石，趺岱而嵩頭。
巨靈藐一擘，嶕嶢憶三休。
屹嶪稟異質，嶒崚誰刻鏤。
百疊天巧盡，九盤猿未愁。
陽壁宜産芝，陰崖諒潜虬。
危顛方壇結，玉秘金泥脩。
垂手探杲日，朱輪運滄洲。
一塵具一界，妙喜非難求。
心欲躡赤霄，八極皆部婁。
况茲對衆物，其致一揆收。
啑啑分別子，交戈舂其喉。
硾越竹学书作诗寄薛绍彭刘泾
作者：米芾
朝代：宋
体裁：古风

越筠万杵如金版，安用杭油与池茧。高压巴郡乌丝栏，平欺泽国清华练。老无他物适心目，天使残年同笔砚。图书满室翰墨香，刘薛何时眼中见。
硾越竹學書作詩寄薛紹彭劉涇
作者：米芾
朝代：宋

越筠萬杵如金版，安用杭油與池繭。
高壓巴郡烏絲欄，平欺澤國清華練。
老無他物適心目，天使殘年同筆硯。
圖書滿室翰墨香，劉薛何時眼中見。
秋山
作者：米芾
朝代：宋
体裁：七言绝句

淡墨秋林画远天，暮霞还照紫添烟。故人好在重携手，不到平山漫五年。
秋山
作者：米芾
朝代：宋

淡墨秋林畫遠天，暮霞還照紫添烟。
故人好在重携手，不到平山漫五年。
秋暑憩多景楼
作者：米芾
朝代：宋
体裁：五言律诗

纵目天容旷，披襟海共开。山光随眦到，云景渡江来。世界惭双足，生涯付一杯。横风多景梦，应似穆王台。
秋暑憩多景樓
作者：米芾
朝代：宋

縱目天容曠，披襟海共開。
山光隨眥到，雲景渡江來。
世界慚雙足，生涯付一杯。
橫風多景夢，應似穆王臺。
穰侯出关
作者：米芾
朝代：宋

穰侯去国缓驱车，蔡泽还来取范睢。
恶客只应真可厌，怪他汉相馆邱虚。
穰侯出关
作者：米芾
朝代：宋

穰侯去国缓驱车，蔡泽还来取范雎。恶客只应真可厌，怪他汉相馆邱虚。
穰侯出關
作者：米芾
朝代：宋

穰侯去國緩驅車，蔡澤還來取范睢。
惡客只應真可厭，怪他漢相館邱虛。
笔
作者：米芾
朝代：宋
体裁：七言绝句

摹画由来妙手知，彩笺落处直疑飞。寸心用尽终何补，赢得霜毫秃后归。
筆
作者：米芾
朝代：宋

摹畫由來妙手知，彩箋落處直疑飛。
寸心用盡終何補，贏得霜毫禿後歸。
答刘泾书
作者：米芾
朝代：宋
体裁：七言绝句

唐满书奁晋不收，却缘自不信双眸。发狂为报豢龙子，不怕人称米薛刘。
答劉涇書
作者：米芾
朝代：宋

唐滿書奩晉不收，却緣自不信雙眸。
發狂爲報豢龍子，不怕人稱米薛劉。
答紹彭書來論晉帖誤字
作者：米芾
朝代：宋

何必識難字，辛苦笑揚雄。
自古寫字人，用字或不通。
要之皆一戲，不當問拙工。
意足我自足，放筆一戲空。
答绍彭书来论晋帖误字
作者：米芾
朝代：宋
体裁：古风

何必识难字，辛苦笑扬雄。自古写字人，用字或不通。要之皆一戏，不当问拙工。意足我自足，放笔一戏空。
答薛紹彭寄書
作者：米芾
朝代：宋

世言米薛或薛米，猶言弟兄與兄弟。
四海論年我不卑，品定多應定如是。
答薛绍彭寄书
作者：米芾
朝代：宋
体裁：古风

世言米薛或薛米，犹言弟兄与兄弟。四海论年我不卑，品定多应定如是。
答郭純老秘校贈笏
作者：米芾
朝代：宋

銀蟾倒掛搖清輝，當中桂子初低垂。
飛空已歷萬古盡，下照不使秋毫欺。
轉盼冰輪湧東海，長天一派成琉璃。
栽培不畏雪霜苦，剪拂豈容刀斧爲。
明河無聲駕飛葉，紫府有陌馳修枝。
姮娥愛惜日已久，玉階亦貴秋風吹。
寧論匠石可斲削，還恐風雷堪出治。
列真洞府秘不得，紫微宮闕藏其私。
金童來授玉女捧，投之寶篋那能窺。
每當方士脫凡骨，賜予一根朝帝墀。
入手既覺袨服羽，照人端不羞朝曦。
乃知不是風塵物，握出風塵真所宜。
邇來地不愛此寶，名喧東魯誇珍奇。
千金欲易不可得，橫紋錯落青絲披。
胡爲夫子遠寄我，意以華豪驚絳帷。
低頭拜賜亦已厚，我欲效報君須知。
三年大聘獵英俊，捫膺吐氣生虹蜺。
揉藍綵服俯可取，携將直上青雲梯。
翱翔歡呼起拜舞，仰瞻日彩生堯眉。
雞人忽報洞天曉，看取飛升變化時。
答郭纯老秘校赠笏
作者：米芾
朝代：宋

银蟾倒挂摇清辉，当中桂子初低垂。
飞空已历万古尽，下照不使秋毫欺。
转盼冰轮涌东海，长天一派成琉璃。
栽培不畏雪霜苦，剪拂岂容刀斧为。
明河无声驾飞叶，紫府有陌驰修枝。
姮娥爱惜日已久，玉阶亦贵秋风吹。
宁论匠石可斲削，还恐风雷堪出治。
列真洞府秘不得，紫微宫阙藏其私。
金童来授玉女捧，投之宝箧那能窥。
每当方士脱凡骨，赐予一根朝帝墀。
入手既觉袨服羽，照人端不羞朝曦。
乃知不是风尘物，握出风尘真所宜。
迩来地不爱此宝，名喧东鲁夸珍奇。
千金欲易不可得，横纹错落青丝披。
胡为夫子远寄我，意以华豪惊绛帷。
低头拜赐亦已厚，我欲效报君须知。
三年大聘猎英俊，扪膺吐气生虹蜺。
揉蓝綵服俯可取，携将直上青云梯。
翱翔欢呼起拜舞，仰瞻日彩生尧眉。
鸡人忽报洞天晓，看取飞升变化时。
答郭纯老秘校赠笏
作者：米芾
朝代：宋

银蟾倒挂摇清辉，当中桂子初低垂。飞空已历万古尽，下照不使秋毫欺。转盼冰轮涌东海，长天一派成琉璃。栽培不畏雪霜苦，剪拂岂容刀斧为。明河无声驾飞叶，紫府有陌驰修枝。姮娥爱惜日已久，玉阶亦贵秋风吹。宁论匠石可斲削，还恐风雷堪出治。列真洞府秘不得，紫微宫阙藏其私。金童来授玉女捧，投之宝箧那能窥。每当方士脱凡骨，赐予一根朝帝墀。入手既觉袨服羽，照人端不羞朝曦。乃知不是风尘物，握出风尘真所宜。迩来地不爱此宝，名喧东鲁誇珍奇。千金欲易不可得，横纹错落青丝披。胡为夫子远寄我，意以华豪惊绛帷。低头拜赐亦已厚，我欲效报君须知。三年大聘猎英俊，扪膺吐气生虹蜺。揉蓝綵服俯可取，携将直上青云梯。翱翔欢呼起拜舞，仰瞻日彩生尧眉。鸡人忽报洞天晓，看取飞升变化时。
紙
作者：米芾
朝代：宋

陶泓毛穎陳玄輩，同日聲名四海飛。
獨有先生索高價，誰人獻賦洛陽歸。
紹聖二年八月十八日觀潮於浙江亭書
作者：米芾
朝代：宋

怒勢豪聲迸海門，州人傳是子胥魂。
天排雲陣千雷震，地捲銀山萬馬奔。
高與月輪參朔望，信如壺漏報朝昏。
吳爭越戰成何事，一曲漁歌過遠村。
纸
作者：米芾
朝代：宋
体裁：七言绝句

陶泓毛颖陈玄辈，同日声名四海飞。独有先生索高价，谁人献赋洛阳归。
绍圣二年八月十八日观潮于浙江亭书
作者：米芾
朝代：宋
体裁：七言律诗

怒势豪声迸海门，州人传是子胥魂。天排云阵千雷震，地捲银山万马奔。高与月轮参朔望，信如壶漏报朝昏。吴争越战成何事，一曲渔歌过远村。
臨化偈
作者：米芾
朝代：宋

衆香國中來，衆香國中去。
人欲識去來，去來事如許。
天下老和尚，錯入輪迴路。
自涟漪寄薛绍彭
作者：米芾
朝代：宋

老来书兴独未忘，颇得薛老同徜徉。天下有识推鉴定，龙宫无术疗膏肓。淮风吹戟稀讼牒，典客闭阁闲壶浆。吟树对山风景聚，墨池濯砚龟鱼藏。珠台宝气每贯日，月观桂实时飘香。银淮烛天限织女，烟海括地生灵光。俊儿乃是翰墨侣，侠竹不使舆卫将。象管钿轴映瑞锦，玉鳞棐几铺云肪。依依烟华动勃郁，矫矫龙蛇起混茫。持此以为风月伴，四时之乐乐未央。部刺不纠翰墨病，圣恩养在林泉乡。风沙涨天乌帽客，胡不东来从北荒。
自涟漪寄薛绍彭
作者：米芾
朝代：宋

老来书兴独未忘，颇得薛老同徜徉。
天下有识推鉴定，龙宫无术疗膏肓。
淮风吹戟稀讼牒，典客闭阁闲壶浆。
吟树对山风景聚，墨池濯砚龟鱼藏。
珠台宝气每贯日，月观桂实时飘香。
银淮烛天限织女，烟海括地生灵光。
儁儿乃是翰墨侣，侠竹不使舆卫将。
象管钿轴映瑞锦，玉鳞棐几铺云肪。
依依烟华动勃鬰，矫矫龙蛇起混茫。
持此以为风月伴，四时之乐乐未央。
部刺不纠翰墨病，圣恩养在林泉乡。
风沙涨天乌帽客，胡不东来从北荒。
自漣漪寄薛紹彭
作者：米芾
朝代：宋

老來書興獨未忘，頗得薛老同徜徉。
天下有識推鑒定，龍宮無術療膏肓。
淮風吹戟稀訟牒，典客閉閣閑壺漿。
吟樹對山風景聚，墨池濯硯龜魚藏。
珠臺寶氣每貫日，月觀桂實時飄香。
銀淮燭天限織女，烟海括地生靈光。
儁兒乃是翰墨侶，俠竹不使輿衛將。
象管鈿軸映瑞錦，玉鱗棐几鋪雲肪。
依依烟華動勃鬰，矯矯龍蛇起混茫。
持此以爲風月伴，四時之樂樂未央。
部刺不糾翰墨病，聖恩養在林泉鄉。
風沙漲天烏帽客，胡不東來從北荒。
致爽軒·其一
作者：米芾
朝代：宋

水口癡雲散，林梢愛景還。
朝寒無物禦，擁鼻對西山。
致爽軒·其二
作者：米芾
朝代：宋

夕紫堆香豆，朝嵐映墨池。
客來不須報，正是學書時。
致爽軒四首·其一
作者：米芾
朝代：宋

西北瞻雲異，東南走貢珍。
川華開日月，林嶺暗松筠。
致爽軒四首·其三
作者：米芾
朝代：宋

玉斧初騎御，通明暫住居。
翛翛輕吹度，灑落碧華珠。
致爽軒四首·其二
作者：米芾
朝代：宋

北固輕綃外，西山淡素中。
一天烟雨好，未獨愛霜空。
致爽軒四首·其四
作者：米芾
朝代：宋

阿氏金爲屋，姮家玉作臺。
岱輿憑海立，兜率跨雲開。
致爽轩
作者：米芾
朝代：宋

水口痴云散，林梢爱景还。朝寒无物禦，拥鼻对西山。夕紫堆香豆，朝岚映墨池。客来不须报，正是学书时。
致爽轩·其一
作者：米芾
朝代：宋

水口痴云散，林梢爱景还。
朝寒无物御，拥鼻对西山。
致爽轩·其一
作者：米芾
朝代：宋

水口痴云散，林梢爱景还。朝寒无物禦，拥鼻对西山。
致爽轩·其二
作者：米芾
朝代：宋
体裁：五言绝句

夕紫堆香豆，朝岚映墨池。客来不须报，正是学书时。
致爽轩四首
作者：米芾
朝代：宋

西北瞻云异，东南走贡珍。川华开日月，林岭暗松筠。北固轻绡外，西山淡素中。一天烟雨好，未独爱霜空。玉斧初骑御，通明暂住居。翛翛轻吹度，洒落碧华珠。阿氏金为屋，姮家玉作台。岱舆凭海立，兜率跨云开。
致爽轩四首·其一
作者：米芾
朝代：宋
体裁：五言绝句

西北瞻云异，东南走贡珍。川华开日月，林岭暗松筠。
致爽轩四首·其三
作者：米芾
朝代：宋
体裁：五言绝句

玉斧初骑御，通明暂住居。翛翛轻吹度，洒落碧华珠。
致爽轩四首·其二
作者：米芾
朝代：宋
体裁：五言绝句

北固轻绡外，西山淡素中。一天烟雨好，未独爱霜空。
致爽轩四首·其四
作者：米芾
朝代：宋
体裁：五言绝句

阿氏金为屋，姮家玉作台。岱舆凭海立，兜率跨云开。
苏东坡挽诗五首
作者：米芾
朝代：宋

方瞳正碧貌如圭，六月相逢万里归。口不谈时经噩梦，心常怀蜀俟秋衣。可怜众热偏能舍，自是登真限莫违。书到乡人望还舍，晋陵玄鹤已孤飞。淋漓十幅草兼真，玉立如山老健身。梦里赤猿真月纪，兴前白凤似年辰。将寻贺监船虚返，欲近要离烈可亲。忍死来还天有意，免称圣代杀文人。小冠白氎步东园，原是青城欲度仙。六合著名犹似窄，八周禦魅讫能旋。道如韩子频离世，文比欧公复并年。我不衔恩畏清议，束刍难致泪潸然。平生出处不同尘，末路相知太息频。力疾来辞如永诀，古书跋赞许犹新。荆州既失三遗老，碧落新添几侍晨。若诵子虚真异世，酒佣尸佞是何人。招魂听我楚人歌，人命由天天奈何。昔感松醪聊堕睫，今看麦饭发悲哦。长沙论直终何就，北海伤豪忤更多。曾藉南窗逃蕴暑，西山松竹不堪过。
苏东坡挽诗五首·其三
作者：米芾
朝代：宋

小冠白氎步东园，原是青城欲度仙。六合著名犹似窄，八周禦魅讫能旋。道如韩子频离世，文比欧公复并年。我不衔恩畏清议，束刍难致泪潸然。
苏东坡挽诗五首·其二
作者：米芾
朝代：宋

淋漓十幅草兼真，玉立如山老健身。梦里赤猿真月纪，兴前白凤似年辰。将寻贺监船虚返，欲近要离烈可亲。忍死来还天有意，免称圣代杀文人。
苏东坡挽诗五首·其五
作者：米芾
朝代：宋

招魂听我楚人歌，人命由天天奈何。昔感松醪聊堕睫，今看麦饭发悲哦。长沙论直终何就，北海伤豪忤更多。曾藉南窗逃蕴暑，西山松竹不堪过。
苏东坡輓诗五首·其一
作者：米芾
朝代：宋
体裁：七言律诗

方瞳正碧貌如圭，六月相逢万里归。口不谈时经噩梦，心常怀蜀俟秋衣。可怜众热偏能舍，自是登真限莫违。书到乡人望还舍，晋陵玄鹤已孤飞。
苏东坡輓诗五首·其三
作者：米芾
朝代：宋

小冠白㲲步东园，原是青城欲度仙。
六合着名犹似窄，八周御魅讫能旋。
道如韩子频离世，文比欧公復并年。
我不衔恩畏清议，束刍难致泪潸然。
苏东坡輓诗五首·其二
作者：米芾
朝代：宋

淋漓十幅草兼真，玉立如山老健身。
梦裏赤猿真月纪，兴前白凤似年辰。
将寻贺监船虚返，欲近要离烈可亲。
忍死来还天有意，免称圣代杀文人。
苏东坡輓诗五首·其五
作者：米芾
朝代：宋

招魂听我楚人歌，人命由天天奈何。
昔感松醪聊堕睫，今看麦饭发悲哦。
长沙论直终何就，北海伤豪忤更多。
曾藉南窗逃藴暑，西山松竹不堪过。
苏东坡輓诗五首·其四
作者：米芾
朝代：宋
体裁：七言律诗

平生出处不同尘，末路相知太息频。力疾来辞如永诀，古书跋赞许犹新。荆州既失三遗老，碧落新添几侍晨。若诵子虚真异世，酒佣尸佞是何人。
菩萨蛮·拟古
作者：米芾
朝代：宋

蒹葭风外烟笼柳，数叠遥山眉黛秀。微雨过江来，烦襟为一开。沙边临望处，紫燕双飞语。举酒送飞云，夜凉愁梦频。
菩萨蛮·蒹葭风外烟笼柳
作者：米芾
朝代：宋
体裁：词

蒹葭风外烟笼柳。数叠遥山眉黛秀。微雨过江来。烦襟为一开。沙边临望处。紫燕双飞语。举酒送飞云。夜凉愁梦频。
菩萨蛮（拟古）
作者：米芾
朝代：宋

蒹葭风外烟笼柳。数叠遥山眉黛秀。微雨过江来。烦襟为一开。沙边临望处。紫燕双飞语。举酒送飞云，夜凉愁梦频。
菩薩蠻
作者：米芾
朝代：宋

蒹葭風外菸籠柳。數疊遙山眉黛秀。微雨過江來。煩襟為一開。沙邊臨望處。紫燕雙飛語。舉酒送飛雲。夜涼愁夢頻。
菱溪石
作者：米芾
朝代：宋

長虹潜貫幽巖窟，綠烟更染秋波骨。
不容俗眼覘神功，只向菱溪作靈物。
少室仙人領一麾，至誠發遍山中奇。
雄雌亭亭兩挺出，宛若碧玉含春漪。
朱欄碧甃拱山麓，翠霧彤霞掩幽谷。
能將膚寸起清泉，幾見峰前春雨足。
邇來新飾紫微宮，奇詭搜索林泉空。
五色磊磊可補缺，三品往往慚收功。
紫衣使者御天敕，肯教閟此蒼苔色。
菱溪脫迹飛上天，迴看幽谷空雲烟。
菱溪石
作者：米芾
朝代：宋

长虹潜贯幽岩窟，绿烟更染秋波骨。不容俗眼觇神功，只向菱溪作灵物。少室仙人领一麾，至诚发遍山中奇。雄雌亭亭两挺出，宛若碧玉含春漪。朱栏碧甃拱山麓，翠雾彤霞掩幽谷。能将肤寸起清泉，几见峰前春雨足。迩来新饰紫微宫，奇诡搜索林泉空。五色磊磊可补缺，三品往往惭收功。紫衣使者御天敕，肯教閟此苍苔色。菱溪脱迹飞上天，回看幽谷空云烟。
菱溪石
作者：米芾
朝代：宋

长虹潜贯幽岩窟，绿烟更染秋波骨。
不容俗眼觇神功，只向菱溪作灵物。
少室仙人领一麾，至诚发遍山中奇。
雄雌亭亭两挺出，宛若碧玉含春漪。
朱栏碧甃拱山麓，翠雾彤霞掩幽谷。
能将肤寸起清泉，几见峰前春雨足。
迩来新饰紫微宫，奇诡搜索林泉空。
五色磊磊可补缺，三品往往惭收功。
紫衣使者御天敕，肯教閟此苍苔色。
菱溪脱迹飞上天，迴看幽谷空云烟。
萧堂书壁
作者：米芾
朝代：宋
体裁：七言绝句

插云台榭压西兴，笑语风生溽暑清。谁为决云开皓月，练翻雪捲看潮生。
萧閒堂诗
作者：米芾
朝代：宋
体裁：古风

谁起萧閒堂，图赞凡丑质。昧昧起我思，有怀斯士吉。吾生终不逢，二陵已相失。苟养走四方，公卿更绝迹。向老交渐稀，背憎十六七。丰吾九畹兰，任汝满地棘。我岂萧閒人，偶然得空壁。美哉何方彦，精绝入妙笔。君不愧顾长康，取媚桓温图九锡。我不愧孟浩然，缓策京山遇摩诘。前此交道久不康，纷纷白头多不卒。呜呼纷纷白头多不卒，回首此君应辟易。
萬籟
作者：米芾
朝代：宋

萬籟寒空響，羣山隠映開。
遲遲暮鐘裏，且喚竹輿來。
蕭堂書壁
作者：米芾
朝代：宋

插雲臺榭壓西興，笑語風生溽暑清。
誰爲决雲開皓月，練翻雪捲看潮生。
蕭閒堂詩
作者：米芾
朝代：宋

誰起蕭閒堂，圖贊凡醜質。
昧昧起我思，有懷斯士吉。
吾生終不逢，二陵已相失。
苟養走四方，公卿更絕迹。
向老交漸稀，背憎十六七。
豐吾九畹蘭，任汝滿地棘。
我豈蕭閒人，偶然得空壁。
美哉何方彥，精絕入妙筆。
君不愧顧長康，取媚桓溫圖九錫。
我不愧孟浩然，緩策京山遇摩詰。
前此交道久不康，紛紛白頭多不卒。
嗚呼紛紛白頭多不卒，回首此君應辟易。
蘇東坡輓詩五首·其一
作者：米芾
朝代：宋

方瞳正碧貌如圭，六月相逢萬里歸。
口不談時經噩夢，心常懷蜀俟秋衣。
可憐衆熱偏能捨，自是登真限莫違。
書到鄉人望還舍，晉陵玄鶴已孤飛。
蘇東坡輓詩五首·其三
作者：米芾
朝代：宋

小冠白㲲步東園，原是青城欲度仙。
六合著名猶似窄，八周禦魅訖能旋。
道如韓子頻離世，文比歐公復並年。
我不銜恩畏清議，束芻難致淚潸然。
蘇東坡輓詩五首·其二
作者：米芾
朝代：宋

淋漓十幅草兼真，玉立如山老健身。
夢裏赤猿真月紀，興前白鳳似年辰。
將尋賀監船虛返，欲近要離烈可親。
忍死來還天有意，免稱聖代殺文人。
蘇東坡輓詩五首·其五
作者：米芾
朝代：宋

招魂聽我楚人歌，人命由天天奈何。
昔感松醪聊墮睫，今看麥飯發悲哦。
長沙論直終何就，北海傷豪忤更多。
曾藉南窗逃藴暑，西山松竹不堪過。
蘇東坡輓詩五首·其四
作者：米芾
朝代：宋

平生出處不同塵，末路相知太息頻。
力疾來辭如永訣，古書跋贊許猶新。
荆州既失三遺老，碧落新添幾侍晨。
若誦子虛真異世，酒傭屍佞是何人。
虹县旧题二首·其一
作者：米芾
朝代：宋
体裁：七言绝句

快霁一天清洲气，健帆千里碧榆风。满船书画同明月，十日随风窈窕中。
虹县旧题二首·其二
作者：米芾
朝代：宋

碧榆绿柳旧游中，华发苍颜未退翁。天使残年司笔砚，圣知小学是家风。长安又到人徒老，吾道何时定复东。题柱扁舟真老矣，竟无事业奏肤公。
虹县旧题二首·其二
作者：米芾
朝代：宋

碧榆绿柳旧游中，华髮苍颜未退翁。
天使残年司笔砚，圣知小学是家风。
长安又到人徒老，吾道何时定復东。
题柱扁舟真老矣，竟无事业奏肤公。
虹縣舊題二首·其一
作者：米芾
朝代：宋

快霽一天清洲氣，健帆千里碧榆風。
滿船書畫同明月，十日隨風窈窕中。
虹縣舊題二首·其二
作者：米芾
朝代：宋

碧榆綠柳舊遊中，華髮蒼顔未退翁。
天使殘年司筆硯，聖知小學是家風。
長安又到人徒老，吾道何時定復東。
題柱扁舟真老矣，竟無事業奏膚公。
蝶恋花·千古涟漪清绝地
作者：米芾
朝代：宋
体裁：词

千古涟漪清绝地。海岱楼高，下瞰秦淮尾。水浸碧天天似水。广寒宫阙人间世。霭霭春和生海市。鳌戴三山，顷刻随轮至。宝月圆时多异气。夜光一颗千金贵。
蝶恋花·海岱楼玩月作
作者：米芾
朝代：宋

千古涟漪清绝地。海岱楼高，下瞰秦淮尾。水浸碧天天似水。广寒宫阙人间世。霭霭春和一海市。鏊戴三山，顷刻随轮至。宝月圆时多异气。夜光一颗千金贵。
蝶恋花·海岱楼玩月作
作者：米芾
朝代：宋
体裁：词

千古涟漪清绝地，海岱楼高，下瞰秦淮尾。水浸碧天天似水，广寒宫阙人间世。蔼蔼春和生海市，鳌戴三山，顷刻随轮至。宝月圆时多异气，夜光一颗千金贵。
蝶恋花·海岱楼玩月作
作者：米芾
朝代：宋
体裁：词

千古涟漪清绝地，海岱楼高，下瞰秦淮尾。水浸碧天天似水，广寒宫阙人间世。霭霭春和生海市，鳌戴三山，顷刻随轮至。宝月圆时多异气，夜光一颗千金贵。
蝶恋花海岱楼玩月作
作者：米芾
朝代：宋

千古涟漪晴绝地。海岱楼高，下瞰秦淮尾。水浸碧天天似水。广寒宫阙人间世。霭霭春和生海市。鏊戴三山，顷刻随轮至。宝月圆时多异气。夜光一颗千金贵。
蝶戀花
作者：米芾
朝代：宋

千古漣漪清絕地。海岱樓高，下瞰秦淮尾。水浸碧天天似水。廣寒宮闕人間世。靄靄春和生海市。鰲戴三山，頃刻隨輪至。寶月圓時多異氣。夜光一顆千金貴。
褚摹《右军兰亭燕集序》赞
作者：米芾
朝代：宋

耀耀客星，岂晋所得。养气泉石，留腴翰墨。戏著谭标，书存马式。郁郁昭陵，玉盌已出。戎温无类，谁宝真物。水月何殊，志专用一。绣缫金鐍，瑶机锦綍。猗欤元章，守之勿失。
褚摹《右军兰亭燕集序》赞
作者：米芾
朝代：宋
体裁：赞

耀耀客星，岂晋所得。养气泉石，留腴翰墨。戏著谭标，书存马式。郁郁昭陵，玉碗已出。戎温无类，谁宝真物。水月何殊，志专用一。绣缫金鐍，瑶机锦綍。猗欤元章，守之勿失。
西江月
作者：米芾
朝代：宋

溪面荷香粲粲，林端遠岫青青。楚天秋色太多情。雲捲菸收風定。夜靜冰娥欲上，夢迴醉眼初醒。玉瓶未恥有新聲。一曲請君來聽。
西江月·秋兴
作者：米芾
朝代：宋

溪面荷香粲粲，林端远岫青青。楚天秋色太多情，云捲烟收风定。夜静冰娥欲上，梦回醉眼初醒。玉瓶未耻有新声，一曲请君来听。
西江月（秋兴）
作者：米芾
朝代：宋
体裁：词

溪面荷香粲粲，林端远岫青青。楚天秋色太多情。云卷烟收风定。夜静冰娥欲上，梦回醉眼初醒。玉瓶未耻有新声。一曲请君来听。
觀雪
作者：米芾
朝代：宋

月姊封銀界，龍君幻玉壺。
江南三尺雪，人道十年無。
觀音巖
作者：米芾
朝代：宋

秦驅禹鑿已寥寥，却爲高人得姓焦。
鮑餌有時邀楚釣，海雲常覺護山樵。
巖多陰霧龍藏角，虹絓蒼林玉露臕。
濁氣不侵靈貺下，方壇曾駐紫清飆。
观雪
作者：米芾
朝代：宋
体裁：五言绝句

月姊封银界，龙君幻玉壶。江南三尺雪，人道十年无。
观音岩
作者：米芾
朝代：宋
体裁：七言律诗

秦驱禹凿已寥寥，却为高人得姓焦。鲍饵有时邀楚钓，海云常觉护山樵。岩多阴雾龙藏角，虹絓苍林玉露臕。浊气不侵灵贶下，方坛曾驻紫清飙。
詠梅二首·其一
作者：米芾
朝代：宋

姑射真人自少羣，要親高節許交君。
一臺二妙逢清賞，甘遜佳名得致榮。
詠梅二首·其二
作者：米芾
朝代：宋

江頭盡醉似泥何，管領仙姿酒醟多。
烟艇兩三橫岸處，惜花佇立想凌波。
詩三首·其一
作者：米芾
朝代：宋

三閭宰國議，相如造承明。
莫教朝廷上，不及爲郡名。
詩三首·其三
作者：米芾
朝代：宋

閒中無所事，得意思同論。
約月升崇觀，校射出平原。
詩三首·其二
作者：米芾
朝代：宋

幾時越五湖，行行遂所適。
之子方樂天，衆累焉能迫。
詩二首·其一
作者：米芾
朝代：宋

水勢臨階轉，峰形對路開。
槎從天上得，石是海邊來。
瑞草分叢種，祥花間竹栽。
舊傳辭賦客，唯見有鄒枚。
詩二首·其二
作者：米芾
朝代：宋

携琴遶碧沙，搖葦弄青霞。
杜若幽庭草，芙蓉曲沼花。
宴遊來野客，形勝得山家。
往往留仙步，登攀日易斜。
詩送吳丈賓州使君元豐乙未長沙掾舍真禧道館書
作者：米芾
朝代：宋

萬里相分又一時，憐君身世半差池。
老來猶得安城守，夜召尚淹宣室思。
越嶺寒橫迎吏謁，荆雲暮合燕歸遲。
江湖還送天涯客，憔悴江湖更別離。
謝吳安中留宿
作者：米芾
朝代：宋

肉眼通神四十年，侯門拖袖氣如烟。
符離經過無行李，西入皇都索相錢。
謹以鄙詩送提舉通直使江西
作者：米芾
朝代：宋

三吳有丈夫，氣欲吞海水。
開口論世事，借箸對天子。
瑞節高如松，一歲幾繁使。
秋水浮湘月，罇酒屢覯止。
言別不可攀，寥虛看雲駛。
讀杜甫集
作者：米芾
朝代：宋

少陵平生饑，乃以醉飽死。
惜哉斯人窮，四海無寄趾。
後傳水仙召，牛渚花相比。
神怪反愛才，時人乃封豕。
遺文何崛奇，岱輿載屭贔。
貫穿破九流，突兀撐一氣。
自嘆萬古名，寂寞身後事。
此老遑遑心，懸鶉破無裏。
我行自嘉禾，卧欹一蓬底。
烈曦畏俄中，開卷爲磨洗。
诉衷情
作者：米芾
朝代：宋
体裁：词

薰风吹动满池莲。
晓云楼阁鲜。
绣阁华堂嘉会，齐拜玉炉烟。
斟美酒，奉觥船。
祝芳筵。
宜春耐夏，多福壮严，富贵长年。
诉衷情·劳生奔走困粗官
作者：米芾
朝代：宋
体裁：词

劳生奔走困粗官。揽镜鬓毛斑。物外平生萧散，微宦兴阑珊。奇胜处，每平阑。定望远。好山如画，水绕云萦，无计成闲。
诉衷情·思归
作者：米芾
朝代：宋

劳生奔走困粗官，揽镜鬓毛斑。物外平生萧散，微宦兴阑珊。奇胜处，每凭栏。定忘还。好山如画，水绕云萦，无计成閒。
诉衷情·熏风吹动满池莲
作者：米芾
朝代：宋

熏风吹动满池莲。
晓云楼阁鲜。
绣阁华堂嘉会，齐拜玉炉烟。
斟美酒，奉觥船。
祝芳筵。
宜春耐夏，多福壮严，富贵长年。
诉衷情·献汲公相国寿
作者：米芾
朝代：宋
体裁：词

薰风吹绽满池莲，晚云楼阁鲜。绣閤华堂嘉会，齐拜玉炉烟。斟美酒，奉觥舡。祝华筵。宜春耐夏，多福庄严，富贵长年。
诉衷情·献汲公相国寿
作者：米芾
朝代：宋

薰风吹绽满池莲，晚云楼阁鲜。绣閤华堂嘉会，齐拜玉炉烟。斟美酒，奉觥船。祝华筵。宜春耐夏，多福庄严，富贵长年。
诉衷情（思归）
作者：米芾
朝代：宋

劳生奔走因粗官。揽镜鬓毛斑。物外平生萧散，微宦兴阑珊。寄胜处，每凭阑。定忘还。好山如画，水绕云萦。无计成闲。
诉衷情（献汲公相国寿）
作者：米芾
朝代：宋

薰风吹动满池莲。晓云楼阁鲜。绣阁华堂嘉会，齐拜玉炉烟。斟美酒，奉觥船。祝芳筵。宜春耐夏，多福庄严，富贵长年。
诗三首
作者：米芾
朝代：宋

三闾宰国议，相如造承明。莫教朝廷上，不及为郡名。几时越五湖，行行遂所适。之子方乐天，众累焉能迫。閒中无所事，得意思同论。约月升崇观，校射出平原。
诗三首·其一
作者：米芾
朝代：宋
体裁：五言绝句

三闾宰国议，相如造承明。莫教朝廷上，不及为郡名。
诗三首·其三
作者：米芾
朝代：宋
体裁：五言绝句

閒中无所事，得意思同论。约月升崇观，校射出平原。
诗三首·其二
作者：米芾
朝代：宋
体裁：五言绝句

几时越五湖，行行遂所适。之子方乐天，众累焉能迫。
诗二首·其一
作者：米芾
朝代：宋

水势临阶转，峰形对路开。
槎从天上得，石是海边来。
瑞草分丛种，祥花间竹栽。
旧传辞赋客，唯见有邹枚。
诗二首·其二
作者：米芾
朝代：宋

携琴绕碧沙，摇苇弄青霞。杜若幽庭草，芙蓉曲沼花。宴游来野客，形胜得山家。往往留仙步，登攀日易斜。
诗二首·其二
作者：米芾
朝代：宋

携琴遶碧沙，摇苇弄青霞。
杜若幽庭草，芙蓉曲沼花。
宴游来野客，形胜得山家。
往往留仙步，登攀日易斜。
诗送吴丈宾州使君元丰乙未长沙掾舍真禧道馆书
作者：米芾
朝代：宋
体裁：七言律诗

万里相分又一时，怜君身世半差池。老来犹得安城守，夜召尚淹宣室思。越岭寒横迎吏谒，荆云暮合燕归迟。江湖还送天涯客，憔悴江湖更别离。
读杜甫集
作者：米芾
朝代：宋

少陵平生饥，乃以醉饱死。惜哉斯人穷，四海无寄趾。后传水仙召，牛渚花相比。神怪反爱才，时人乃封豕。遗文何崛奇，岱舆载屃赑。贯穿破九流，突兀撑一气。自叹万古名，寂寞身后事。此老遑遑心，悬鹑破无里。我行自嘉禾，卧攲一蓬底。烈曦畏俄中，开卷为磨洗。
读杜甫集
作者：米芾
朝代：宋

少陵平生饥，乃以醉饱死。
惜哉斯人穷，四海无寄趾。
后传水仙召，牛渚花相比。
神怪反爱才，时人乃封豕。
遗文何崛奇，岱舆载屃赑。
贯穿破九流，突兀撑一气。
自嘆万古名，寂寞身后事。
此老遑遑心，悬鹑破无裏。
我行自嘉禾，卧欹一蓬底。
烈曦畏俄中，开卷为磨洗。
谢吴安中留宿
作者：米芾
朝代：宋
体裁：七言绝句

肉眼通神四十年，侯门拖袖气如烟。符离经过无行李，西入皇都索相钱。
谨以鄙诗送提举通直使江西
作者：米芾
朝代：宋

三吴有丈夫，气欲吞海水。开口论世事，借箸对天子。瑞节高如松，一岁几繁使。秋水浮湘月，樽酒屡觏止。言别不可攀，寥虚看云驶。
谨以鄙诗送提举通直使江西
作者：米芾
朝代：宋

三吴有丈夫，气欲吞海水。
开口论世事，借箸对天子。
瑞节高如松，一岁几繁使。
秋水浮湘月，罇酒屡觏止。
言别不可攀，寥虚看云驶。
貞娘墓歌
作者：米芾
朝代：宋

何不學仙冢纍纍，白楊西郭陰風悲。
虎邱一叩貞娘墓，薜荔援牆委蘭露。
千歲蒙茸幾樹花，夜飄鬼火曉啼鴉。
向憐挾瑟彈清月，猶憶吹簫乘彩霞。
吳閶少年往來道，黛蛾釵燕誰能好。
酒滴春雲夢不消，泉聲幽咽鐘聲老。
陌上行遊緩緩歸，昨日紅顔今日非。
東望闔閭穿葬處，玉鳬將化湛盧飛。
賞心亭晚望
作者：米芾
朝代：宋

晴新山色黛，風縱蘆花白。
盡日依欄干，寒宵低細月。
贈人
作者：米芾
朝代：宋

平時語我密須移，我是商丘內不欺。
時節因緣翻異論，助他笑我見阿彌。
贞娘墓歌
作者：米芾
朝代：宋

何不学仙冢累累，白杨西郭阴风悲。虎邱一叩贞娘墓，薜荔援墙委兰露。千岁蒙茸几树花，夜飘鬼火晓啼鸦。向怜挟瑟弹清月，犹忆吹箫乘彩霞。吴阊少年往来道，黛蛾钗燕谁能好。酒滴春云梦不消，泉声幽咽钟声老。陌上行游缓缓归，昨日红颜今日非。东望阖闾穿葬处，玉凫将化湛卢飞。
贞娘墓歌
作者：米芾
朝代：宋

何不学仙冢纍纍，白杨西郭阴风悲。
虎邱一叩贞娘墓，薜荔援墙委兰露。
千岁蒙茸几树花，夜飘鬼火晓啼鸦。
向怜挟瑟弹清月，犹忆吹箫乘彩霞。
吴阊少年往来道，黛蛾钗燕谁能好。
酒滴春云梦不消，泉声幽咽钟声老。
陌上行游缓缓归，昨日红颜今日非。
东望阖闾穿葬处，玉鳬将化湛卢飞。
赏心亭晚望
作者：米芾
朝代：宋
体裁：古风

晴新山色黛，风纵芦花白。尽日依栏干，寒宵低细月。
赠人
作者：米芾
朝代：宋
体裁：七言绝句

平时语我密须移，我是商丘内不欺。时节因缘翻异论，助他笑我见阿弥。
过姑孰作
作者：米芾
朝代：宋
体裁：七言绝句

下舆照涧数星星，一世还如隔世经。不见山东李十二，青山山色只青青。
过当涂
作者：米芾
朝代：宋
体裁：五言绝句

鸥鹭依寒水，蒹葭静晚风。烟光秋雨细，树色碧山重。
过浯溪
作者：米芾
朝代：宋
体裁：五言绝句

胡羯自干纪，唐纲竟不维。可怜德业浅，有愧此碑词。
过虎关
作者：米芾
朝代：宋

凭轼下虎关，扬舲下清洛。川神秘幽姿，灵介破大朴。壮哉河山固，皆是大禹凿。舟人歌大禹，水怪不敢作。功宣欲万祀，人望只如昨。短哦复长咏，豪举亦哀噱。梦寐三川胜，使事少行乐。无雨洗嵩少，春烟淡寥廓。
过虎关
作者：米芾
朝代：宋

凭轼下虎关，扬舲下清洛。
川神秘幽姿，灵介破大朴。
壮哉河山固，皆是大禹凿。
舟人歌大禹，水怪不敢作。
功宣欲万祀，人望只如昨。
短哦復长咏，豪举亦哀噱。
梦寐三川胜，使事少行乐。
无雨洗嵩少，春烟淡寥廓。
送大夫孙公镇东阳
作者：米芾
朝代：宋
体裁：七言律诗

照地干旄十丈长，大皇孙子守东阳。吴涛卷海银为幔，郢雪飞英锦作章。无事笙箫开客馆，有情山水聚衙床。楼中恶语须磨铲，尽把新题换沈郎。
送大夫孫公鎮東陽
作者：米芾
朝代：宋

照地干旄十丈長，大皇孫子守東陽。
吳濤卷海銀爲幔，郢雪飛英錦作章。
無事笙簫開客館，有情山水聚衙床。
樓中惡語須磨鏟，盡把新題換沈郎。
送大郎应举
作者：米芾
朝代：宋

天下英才米大郎，朝来跨马入文场。
绪余惊世须魁选，归带蟾宫桂子香。
送大郎应举
作者：米芾
朝代：宋

天下英才米大郎，朝来跨马入文场。绪馀惊世须魁选，归带蟾宫桂子香。
送大郎應舉
作者：米芾
朝代：宋

天下英才米大郎，朝來跨馬入文場。
緒餘驚世須魁選，歸带蟾宮桂子香。
送水丘先生入都
作者：米芾
朝代：宋

垂虹秋色醉題詩，徑及銀濤濯酒巵。
雅謔高談傾國士，英風俠氣嚇吳兒。
五侯倒屣重前席，三歲專經却下帷。
早作黄金買嵩少，西湖逸客有心期。
送水丘先生入都
作者：米芾
朝代：宋
体裁：七言律诗

垂虹秋色醉题诗，径及银涛濯酒卮。雅谑高谈倾国士，英风侠气吓吴儿。五侯倒屣重前席，三岁专经却下帷。早作黄金买嵩少，西湖逸客有心期。
送水丘先生入都
作者：米芾
朝代：宋

垂虹秋色醉题诗，径及银涛濯酒卮。雅谑高谈倾国士，英风侠气嚇吴儿。五侯倒屣重前席，三岁专经却下帷。早作黄金买嵩少，西湖逸客有心期。
送水丘先生入都
作者：米芾
朝代：宋

垂虹秋色醉题诗，径及银涛濯酒巵。
雅谑高谈倾国士，英风侠气吓吴儿。
五侯倒屣重前席，三岁专经却下帷。
早作黄金买嵩少，西湖逸客有心期。
送沂州使君納政榮歸
作者：米芾
朝代：宋

神强體健頰猶朱，犀虎輕拋憶舊廬。
明月滿船常伴畫，素風傳世莫非書。
湧金門外秋長老，有美堂前錦不如。
預想容觀春色好，靈龜舞鶴引安車。
送沂州使君纳政荣归
作者：米芾
朝代：宋
体裁：七言律诗

神强体健颊犹朱，犀虎轻抛忆旧庐。明月满船常伴画，素风传世莫非书。涌金门外秋长老，有美堂前锦不如。预想容观春色好，灵龟舞鹤引安车。
送潘景純
作者：米芾
朝代：宋

五年相遇一行頻，笑佩笭箵望塞雲。
曼倩未應徒爲米，仲宣何事樂從軍。
開尊共喜身强健，秣馬還驚歲杪分。
此別固應尤作惡，天涯老去與誰羣。
送潘景纯
作者：米芾
朝代：宋

五年相遇一行频，笑佩笭箵望塞云。
曼倩未应徒为米，仲宣何事乐从军。
开尊共喜身强健，秣马还惊岁杪分。
此别固应尤作恶，天涯老去与谁羣。
送潘景纯
作者：米芾
朝代：宋

五年相遇一行频，笑佩笭箵望塞云。曼倩未应徒为米，仲宣何事乐从军。开尊共喜身强健，秣马还惊岁杪分。此别固应尤作恶，天涯老去与谁群。
送王涣之彦舟
作者：米芾
朝代：宋

集英春殿鸣鞘歇，神武天临光下澈。鸿胪初唱第一声，白面王郎年十八。神武乐育天下造，不使敲抨使传道。衣锦东南第一州，棘璧湖山两清照。襄阳野老渔竿客，不爱纷华爱泉石。相逢不约约无逆，舆握古书同岸帻。淫朋嬖党初相慕，濯发洒心求易虑。翩翩辽鹤云中侣，土苴尪鸱那一顾。迩来器业何深至，湛湛具区无底沚。可怜一点终不易，枉驾殷勤寻漫仕。漫仕平生四方走，多与英才并肩肘。少有俳辞能骂鬼，老学鸱夷漫存口。一官聊具三径资，取舍殊涂莫回首。
送王涣之彦舟
作者：米芾
朝代：宋

集英春殿鸣鞘歇，神武天临光下澈。
鸿胪初唱第一声，白面王郎年十八。
神武乐育天下造，不使敲抨使传道。
衣锦东南第一州，棘璧湖山两清照。
襄阳野老渔竿客，不爱纷华爱泉石。
相逢不约约无逆，舆握古书同岸帻。
淫朋嬖党初相慕，濯髮洒心求易虑。
翩翩辽鹤云中侣，土苴尪鸱那一顾。
迩来器业何深至，湛湛具区无底沚。
可怜一点终不易，枉驾殷勤寻漫仕。
漫仕平生四方走，多与英才并肩肘。
少有俳辞能駡鬼，老学鸱夷漫存口。
一官聊具三径资，取舍殊涂莫迴首。
送王渙之彥舟
作者：米芾
朝代：宋

集英春殿鳴鞘歇，神武天臨光下澈。
鴻臚初唱第一聲，白面王郎年十八。
神武樂育天下造，不使敲抨使傳道。
衣錦東南第一州，棘璧湖山兩清照。
襄陽野老漁竿客，不愛紛華愛泉石。
相逢不約約無逆，輿握古書同岸幘。
淫朋嬖黨初相慕，濯髮灑心求易慮。
翩翩遼鶴雲中侶，土苴尪鴟那一顧。
邇來器業何深至，湛湛具區無底沚。
可憐一點終不易，枉駕殷勤尋漫仕。
漫仕平生四方走，多與英才並肩肘。
少有俳辭能駡鬼，老學鴟夷漫存口。
一官聊具三徑資，取捨殊塗莫迴首。
送端臣桂林先生兼简信叔老兄帅坐
作者：米芾
朝代：宋

骖鸾碧玉林，琢句白琼瑶。人间埃？尽，青罗数分毫。程老列仙长，磊落粹露臕。玉沥发太和，得君同逍遥。刻岩栖乌鸦，陟巘透紫霄。南风勿赋鵩，即是登云轺。
送端臣桂林先生兼简信叔老兄帅坐
作者：米芾
朝代：宋
体裁：古风

骖鸾碧玉林，琢句白琼瑶。人间埃�尽，青罗数分毫。程老列仙长，磊落粹露臕。玉沥发太和，得君同逍遥。刻岩栖乌鸦，陟巘透紫霄。南风勿赋鵩，即是登云轺。
送端臣桂林先生兼简信叔老兄帅坐
作者：米芾
朝代：宋

骖鸾碧玉林，琢句白琼瑶。
人间埃𡏖尽，青罗数分毫。
程老列仙长，磊落粹露臕。
玉沥发太和，得君同逍遥。
刻岩栖乌鸦，陟巘透紫霄。
南风勿赋鵩，即是登云轺。
送端臣桂林先生兼簡信叔老兄帥坐
作者：米芾
朝代：宋

驂鸞碧玉林，琢句白瓊瑶。
人間埃𡏖盡，青羅數分毫。
程老列仙長，磊落粹露臕。
玉瀝發太和，得君同逍遥。
刻巖棲烏鴉，陟巘透紫霄。
南風勿賦鵩，即是登雲軺。
遊山光寺
作者：米芾
朝代：宋

竹圍杉徑晚風清，又入山光寺裏行。
一一過僧談舊事，遲遲繞壁認題名。
仙來石伴懷灰劫，鶴語池邊勸後生。
三十年間成底事，坐叨閒祿是身榮。
遊湖州
作者：米芾
朝代：宋

泛泛五湖霜氣清，漫漫不辨水天形。
雖無織女支機石，且對姮娥稱客星。
過姑孰作
作者：米芾
朝代：宋

下輿照澗數星星，一世還如隔世經。
不見山東李十二，青山山色只青青。
過浯溪
作者：米芾
朝代：宋

胡羯自干紀，唐綱竟不維。
可憐德業淺，有愧此碑詞。
過當塗
作者：米芾
朝代：宋

鷗鷺依寒水，蒹葭靜晚風。
烟光秋雨細，樹色碧山重。
過虎關
作者：米芾
朝代：宋

憑軾下虎關，揚舲下清洛。
川神秘幽姿，靈介破大樸。
壯哉河山固，皆是大禹鑿。
舟人歌大禹，水怪不敢作。
功宣欲萬祀，人望只如昨。
短哦復長詠，豪舉亦哀噱。
夢寐三川勝，使事少行樂。
無雨洗嵩少，春烟淡寥廓。
道林
作者：米芾
朝代：宋
体裁：五言绝句

楼阁明丹垩，杉松振老髯。僧迎方拥帚，茶细旋探檐。
道林
作者：米芾
朝代：宋

樓閣明丹堊，杉松振老髯。
僧迎方擁帚，茶細旋探簷。
都梁十景詩·五塔寺歸雲
作者：米芾
朝代：宋

塔邊雲影任高低，閒逐清風自在飛。
四海望遥人久渴，不成霖雨又空歸。
都梁十景詩·八仙臺招隠
作者：米芾
朝代：宋

山徑重重鎖綠苔，松花曾見幾番開。
羣仙費盡招呼力，那得休官一箇來。
都梁十景詩·寶接山落照
作者：米芾
朝代：宋

怪石纍纍玉作堆，登臨晚景更徘徊。
夕陽無限堪停好，莫到奇山空自迴。
都梁十景詩·會景亭陳迹
作者：米芾
朝代：宋

自是韶光不耐秋，水光山色一時休。
細將瓦礫分明看，片片飛來落葉愁。
都梁十景詩·杏花園春晝
作者：米芾
朝代：宋

風輕雲淡午天春，花外遊人載酒樽。
不是山屏遮隔斷，牧童錯指是孤村。
都梁十景詩·清風山聞笛
作者：米芾
朝代：宋

鐵笛誰吹一曲哀，清風約我上層臺。
悠揚正到堪聽處，怕惹閒愁却下來。
都梁十景詩·玻瓈泉浸月
作者：米芾
朝代：宋

半山亭下老苔錢，鑿破玻瓈引碧泉。
一片玉蟾留不住，夜深飛入鏡中天。
都梁十景詩·瑞巖庵清眺
作者：米芾
朝代：宋

西山月落楚天低，不放紅塵點翠微。
鶴唳一聲松露滴，水晶寒溼道人衣。
都梁十景詩·龜山寺晚鐘
作者：米芾
朝代：宋

龜峰高聳接雲樓，撞月鐘聲吼鐵牛。
一百八聲俱聽徹，夜行猶自不知休。
都梁十景诗·五塔寺归云
作者：米芾
朝代：宋
体裁：七言绝句

塔边云影任高低，閒逐清风自在飞。四海望遥人久渴，不成霖雨又空归。
都梁十景诗·会景亭陈迹
作者：米芾
朝代：宋
体裁：七言绝句

自是韶光不耐秋，水光山色一时休。细将瓦砾分明看，片片飞来落叶愁。
都梁十景诗·八仙台招隐
作者：米芾
朝代：宋

山径重重锁绿苔，松花曾见几番开。群仙费尽招呼力，那得休官一个来。
都梁十景诗·八仙台招隠
作者：米芾
朝代：宋

山径重重锁绿苔，松花曾见几番开。
羣仙费尽招呼力，那得休官一箇来。
都梁十景诗·宝接山落照
作者：米芾
朝代：宋

怪石累累玉作堆，登临晚景更徘徊。夕阳无限堪停好，莫到奇山空自回。
都梁十景诗·宝接山落照
作者：米芾
朝代：宋

怪石纍纍玉作堆，登临晚景更徘徊。
夕阳无限堪停好，莫到奇山空自迴。
都梁十景诗·杏花园春昼
作者：米芾
朝代：宋
体裁：七言绝句

风轻云淡午天春，花外游人载酒樽。不是山屏遮隔断，牧童错指是孤村。
都梁十景诗·清风山闻笛
作者：米芾
朝代：宋
体裁：七言绝句

铁笛谁吹一曲哀，清风约我上层台。悠扬正到堪听处，怕惹閒愁却下来。
都梁十景诗·玻瓈泉浸月
作者：米芾
朝代：宋
体裁：七言绝句

半山亭下老苔钱，凿破玻瓈引碧泉。一片玉蟾留不住，夜深飞入镜中天。
都梁十景诗·瑞岩庵清眺
作者：米芾
朝代：宋
体裁：七言绝句

西山月落楚天低，不放红尘点翠微。鹤唳一声松露滴，水晶寒湿道人衣。
都梁十景诗·龟山寺晚钟
作者：米芾
朝代：宋
体裁：七言绝句

龟峰高耸接云楼，撞月钟声吼铁牛。一百八声俱听彻，夜行犹自不知休。
鄙詩上呈通判朝奉大夫·其一
作者：米芾
朝代：宋

不是通侯貴，還應貢禹彈。
只應好形製，自己愧彫殘。
鄙詩上呈通判朝奉大夫·其二
作者：米芾
朝代：宋

簪玳尚誰繼，風雲那可看。
自曾許持送，談笑未嘗乾。
鄙诗上呈通判朝奉大夫
作者：米芾
朝代：宋

不是通侯贵，还应贡禹弹。只应好形制，自己愧彫残。簪玳尚谁继，风云那可看。自曾许持送，谈笑未尝乾。
鄙诗上呈通判朝奉大夫·其一
作者：米芾
朝代：宋

不是通侯贵，还应贡禹弹。只应好形制，自己愧彫残。
鄙诗上呈通判朝奉大夫·其一
作者：米芾
朝代：宋

不是通侯贵，还应贡禹弹。
只应好形制，自己愧雕残。
鄙诗上呈通判朝奉大夫·其二
作者：米芾
朝代：宋

簪玳尚谁继，风云那可看。自曾许持送，谈笑未尝乾。
鄙诗上呈通判朝奉大夫·其二
作者：米芾
朝代：宋

簪玳尚谁继，风云那可看。
自曾许持送，谈笑未尝干。
醉太平
作者：米芾
朝代：宋

風爐煮茶。霜刀剖瓜。暗香微透窗紗。是池中藕花。高梳髻鴉。濃妝臉霞。玉尖彈動琵琶。問香醪飲麼。
醉太平
作者：米芾
朝代：宋
体裁：词

风炉煮茶。
霜刀剖瓜。
暗香微透窗纱。
是池中藕花。
高梳髻鸦。
浓妆脸霞。
玉尖弹动琵琶。
问香醪饮麽。
醜奴兒·採桑子
作者：米芾
朝代：宋

躑躕山下濡須水，我更委佗。物阜時和。迨暇相逢笑復歌。江湖樓上憑闌久，極目滄波。天鑑如磨。偏映華簪雪一窩。
重九会郡楼
作者：米芾
朝代：宋

山清气爽九秋天，黄菊红茱满泛船。
千里结言宁有后，羣贤毕至猥居前。
杜郎闲客今焉是，谢守风流古所传。
独把秋英缘底事，老来情味向诗偏。
重九会郡楼
作者：米芾
朝代：宋

山清气爽九秋天，黄菊红茱满泛船。千里结言宁有后，群贤毕至猥居前。杜郎闲客今焉是，谢守风流古所传。独把秋英缘底事，老来情味向诗偏。
重九會郡樓
作者：米芾
朝代：宋

山清氣爽九秋天，黄菊紅茱滿泛船。
千里結言寧有後，羣賢畢至猥居前。
杜郎閑客今焉是，謝守風流古所傳。
獨把秋英緣底事，老來情味向詩偏。
鉴远楼
作者：米芾
朝代：宋

赏心亭上群山雪，三夕丹渊借月华。吟尽江南清绝趣，亟行归觐紫皇家。
鑑远楼
作者：米芾
朝代：宋

赏心亭上羣山雪，三夕丹渊借月华。
吟尽江南清绝趣，亟行归觐紫皇家。
鑑遠樓
作者：米芾
朝代：宋

賞心亭上羣山雪，三夕丹淵借月華。
吟盡江南清絕趣，亟行歸覲紫皇家。
長壽菴咏梅
作者：米芾
朝代：宋

沉檀應在骨，龍麝自薰心。
千載吟蘄竹，清雅少知音。
长寿庵咏梅
作者：米芾
朝代：宋

沉檀应在骨，龙麝自熏心。
千载吟蕲竹，清雅少知音。
长寿庵咏梅
作者：米芾
朝代：宋

沉檀应在骨，龙麝自薰心。千载吟蕲竹，清雅少知音。
開先寺觀瀑布
作者：米芾
朝代：宋

度挾捫青玉，臨深坐綠苔。
水從雙劍下，山挾兩龍來。
春暖花驚雪，林空石迸雷。
塵纓聊此濯，欲去首重回。
閶門舟中戲作呈伯原志東·其一
作者：米芾
朝代：宋

蘋風忽起吹舟悍，雨打圖書藏裹亂。
閶門咫尺不安流，何况盟津與江漢。
非無輕檝并長槹，逆風流水適相遭。
須臾風迴水流順，星宿浮槎問月高。
閶門舟中戲作呈伯原志東·其二
作者：米芾
朝代：宋

吳王故苑古長洲，潮汐池邊一佇留。
秀蕙芳蘭無處所，荒莞叢葦滿清流。
阊门舟中戏作呈伯原志东·其一
作者：米芾
朝代：宋

苹风忽起吹舟悍，雨打图书藏裹乱。
阊门咫尺不安流，何况盟津与江汉。
非无轻檝并长槹，逆风流水适相遭。
须臾风迴水流顺，星宿浮槎问月高。
阊门舟中戏作呈伯原志东·其一
作者：米芾
朝代：宋

蘋风忽起吹舟悍，雨打图书藏裹乱。阊门咫尺不安流，何况盟津与江汉。非无轻楫并长槔，逆风流水适相遭。须臾风回水流顺，星宿浮槎问月高。
阊门舟中戏作呈伯原志东·其二
作者：米芾
朝代：宋
体裁：七言绝句

吴王故苑古长洲，潮汐池边一伫留。秀蕙芳兰无处所，荒莞丛苇满清流。
阮郎归·双双鸳鸯戏苹洲
作者：米芾
朝代：宋
体裁：词

双双鸳鸯戏苹洲。
几行烟柳柔。
一声长笛咽清秋。
碧云生暮愁。
钩月挂，绮霞收。
浦南人泛舟。
娟娟何处烛明眸。
相望徒倚楼。
阮郎归·海岱楼与客酌别作
作者：米芾
朝代：宋

双双鸳鹭戏萍洲，几行烟柳柔。一声长笛咽清秋，碧云生暮愁。钩月挂，绮霞收，浦南人泛舟。娟娟何处烛明眸，相望徙倚楼。
阮郎归（海岱楼与客酌别作）
作者：米芾
朝代：宋
体裁：词

双双鸳鸯戏苹洲。几行烟柳柔。一声长笛咽清秋。碧云生暮愁。钩月挂，绮霞收。浦南人泛舟。娟娟何处烟明眸。相望徒倚楼。
阮郎歸
作者：米芾
朝代：宋

雙雙鴛鴦戲蘋洲。幾行煙柳柔。一聲長笛咽清秋。碧雲生暮愁。鉤月掛，綺霞收。浦南人泛舟。娟娟何處燭明眸。相望徒倚樓。
除书学博士呈时宰
作者：米芾
朝代：宋
体裁：七言律诗

半生湖海看青山，惯佩笭箵揽辔艰。晓起初驰朱雀路，霜华惭缀紫宸班。百寮卑处瞻丹陛，五色光中望玉颜。浪说书名落人世，非公那解彻天关。
除書學博士呈時宰
作者：米芾
朝代：宋

半生湖海看青山，慣佩笭箵攬轡艱。
曉起初馳朱雀路，霜華慚綴紫宸班。
百寮卑處瞻丹陛，五色光中望玉顔。
浪說書名落人世，非公那解徹天關。
雜咏三首·其一
作者：米芾
朝代：宋

俠少場中酒作讎，不勝杯勺鬢今秋。
道言禪語須蔬食，作意丹陽十日留。
雜咏三首·其三
作者：米芾
朝代：宋

霜雪迷西極，雲濤隔閬風。
平生會心趣，都在浄名中。
雜咏三首·其二
作者：米芾
朝代：宋

逶迤一水出苕叢，碧底無沙冷照容。
獨倚溪橋看風月，西山紫翠暮千重。
雜詠
作者：米芾
朝代：宋

揚清歌，發皓齒，北方佳人東鄰子。
且吟白紵停綠水，長袖拂面爲君起。
寒雲夜卷霜海空，胡風吹天飄塞鴻。
玉顔滿堂樂未終，館娃日落歌吹濃。
弦歌興罷拂衣還，棄米何嘗有俸錢。
恩自大鈞能逐物，只應訪藥是優賢。
雜詠·其一
作者：米芾
朝代：宋

得官塵土古揚州，好客常稀俗客稠。
掩簿叱胥無慁我，冒風踏雪作清遊。
雜詠·其一
作者：米芾
朝代：宋

水月光華動不風，寒增綠柳露滋松。
西山夜色無人喚，直透疏簾翠一重。
雜詠·其三
作者：米芾
朝代：宋

贈我白毫筆，報以木蘭酒。
我書將示誰，汝筆稱我手。
雜詠·其二
作者：米芾
朝代：宋

巨艦橫江穩不搖，順浮溟漲午時潮。
江南晴色山無翳，乞與閒人取次描。
雜詠·其二
作者：米芾
朝代：宋

竹西桑柘暮鴉盤，特地霜風滿倦顔。
不用使君相料理，都緣塵土少青山。
露筋之碑贊
作者：米芾
朝代：宋

王化煥猗盛江漢，叔運煽猗人倫亂。
一德彥猗昭世典，情莫轉猗天質善。
楚澤湎猗雲木偃，煒斯囝猗日星建。
露筋之碑赞
作者：米芾
朝代：宋
体裁：古风

王化焕猗盛江汉，叔运煽猗人伦乱。一德彦猗昭世典，情莫转猗天质善。楚泽湎猗云木偃，炜斯囝猗日星建。
青山
作者：米芾
朝代：宋
体裁：七言绝句

一园松竹冷阴森，犹得桓公叹可临。却叵刘琨看左传，玉壶徒缺误雄心。
青山
作者：米芾
朝代：宋

一園松竹冷陰森，猶得桓公歎可臨。
却叵劉琨看左傳，玉壺徒缺誤雄心。
頻于夢中作宮詞何也漫成一首
作者：米芾
朝代：宋

滿院紅芳減復添，清微風細入重簾。
穠香不使朝醒快，竟日蠻沉擁繡衫。
題仙掌石
作者：米芾
朝代：宋

碧海出蜃閣，青空起夏雲。
瑰奇□怪石，錯落動乾文。
題南昌縣君臨偃竹
作者：米芾
朝代：宋

偃蹇宜如季，揮毫已逼翁。
衛書無曲妙，琰慧有遺工。
乍睹虬如物，初披颯有風。
顧藏維謹鑰，化去或難窮。
題嗣濮王蘆雁二首·其一
作者：米芾
朝代：宋

偃蹇汀眠雁，蕭梢風觸蘆。
京塵方滿眼，速爲喚花奴。
題嗣濮王蘆雁二首·其二
作者：米芾
朝代：宋

野趣分苕水，鳳光剪鑑湖。
塵中不作惡，爲有鄴公圖。
題壁間·其一
作者：米芾
朝代：宋

歸來湖上寺，頓覺清有餘。
月色何太白，照人心腑紓。
題壁間·其二
作者：米芾
朝代：宋

水月虛懷，烟霞浪迹。
但莫憎愛，洞然明白。
題多景樓
作者：米芾
朝代：宋

華胥兜率夢曾游，天下江山第一樓。
冉冉明廷萬靈入，迢迢溟海六鰲愁。
指分坱圠方輿露，頂矗昭回列緯浮。
衲子來時多泛鉢，漢星歸未覺經牛。
雲移怒翼搏千里，氣霽剛風御九秋。
康樂平生追壯觀，未知席上極滄洲。
題子敬范新婦唐摹帖三首·其一
作者：米芾
朝代：宋

貞觀款書丈二紙，不許兒奇專父美。
何爲寥寥寶是似，遭亂真歸火兼水。
千年誰人能繼趾，不自名家殊未智。
嗟爾方來眼須洗，玉躞金題半歸米。
題子敬范新婦唐摹帖三首·其三
作者：米芾
朝代：宋

直裂紋勻真古紙，跋印多時俗眼美。
誠懸尚復誤疑似，有渭方能辨涇水。
真僞頭面摸趺趾，久假中分辨愚智。
寶軸時開心一洗，百氏何人傳至米。
題子敬范新婦唐摹帖三首·其二
作者：米芾
朝代：宋

雲物龍蛇慘動紙，父子王家真濟美。
庾翼小兒寧近似，滄溟浩對蹄涔水。
騰蛇無足蜈多趾，以假移真信用智。
龜澼雖多手屢洗，卷不生毛誰似米。
題定武蘭亭古本
作者：米芾
朝代：宋

翰墨風流冠古今，鵝池誰不賞山陰。
此書雖向昭陵朽，刻石猶能易黄金。
題寶珠閣
作者：米芾
朝代：宋

對檻青山露，羣仙捧寶珠。
求遺如起定，象罔是文殊。
題巨然海野圖
作者：米芾
朝代：宋

江郊海野坡陀闊，林遠烟疏淡天末。
枰分蓁町暮潮生，星列漁鄉夜梁活。
關荆大圖矜秀拔，取巧施工不真絕。
意全萬象無不括，維摩老手巨然奪。
橋防忽覺來人物，接䍦肯更圖牛羯。
淵渟浪洑開龍閱，汩入瀣翻下鯨吷。
楠盤疑是少陵宅，蘆深恐有詹何客。
黄塵蔽天歸興浩，時向虛齋一開滌。
題所得蔣氏帖
作者：米芾
朝代：宋

棐几延毛子，明窗館墨卿。
功名皆一戲，未覺負平生。
題李伯時山陰圖許元度王逸少謝安石支道林四像二首·其一
作者：米芾
朝代：宋

一幅輕綃三尺闊，百歲丹青半鹿脫。
誰將光景寫吳綾，神采森然動毫末。
題李伯時山陰圖許元度王逸少謝安石支道林四像二首·其二
作者：米芾
朝代：宋

臨卷嘆張芝，筆格入妙思。
疏眉映朗目，白玉無泥滓。
堂堂偉且長，想見坦腹姿。
題李成畫
作者：米芾
朝代：宋

畫號爲真理或然，悠悠覺夢本同筌。
殷勤封向青山去，要識江東李謫仙。
題永徽中所橅蘭亭敘
作者：米芾
朝代：宋

永和九年暮春月，內史山陰幽興發。
羣賢題詠無足珍，敘引抽毫取奇札。
好之寫來終不如，神助留爲後世法。
二十八行三百字，模寫雖多誰定似。
昭陵竟發不知歸，尚有異形終可秘。
彥遠記模不記褚，要錄班班有名氏。
後生有得苦求高，俗說紛紛那有是。
題泗濱南山石壁曰第一山
作者：米芾
朝代：宋

京洛風沙千里還，船頭出汴翠屏間。
莫論衡霍衝星斗，且是東南第一山。
題砂步三首·其一
作者：米芾
朝代：宋

一株怪石數莖筠，明月清風不繫身。
石月無痕竹無韵，寓軒消息與君陳。
題砂步三首·其三
作者：米芾
朝代：宋

已有扁舟興，曾看過剡圖。
翻思名手盡，誰復費工夫。
題砂步三首·其二
作者：米芾
朝代：宋

砂步漫皆合，松門若抱桴。
悠悠搖艇子，真似剡溪圖。
題禪堂壁間
作者：米芾
朝代：宋

水石相搏，風竹相吞。
爐烟方裊，草木自欣。
題董北苑畫
作者：米芾
朝代：宋

千峰突兀插空立，萬木蕭疏擁澗陰。
日暮草堂猶未掩，從知塵土遠山林。
題蘇中令家故物薛稷鶴
作者：米芾
朝代：宋

遼海來稀顧螻蟻，仰霄孤唳留清耳。
從容雅步在庭除，浩蕩閒心存萬里。
乘軒未失入佳談，寫真不妄傳詩史。
好藝心靈自不凡，臭穢功名皆一戲。
武功中令應天人，束髮遼陽侍帝宸。
連城照乘不稱寶，黄圖孔誥悉珍真。
百齡生我欲公起，九原蕭蕭松薿薿。
得公遺物非不多，賞物懷賢心不已。
題蘇東坡木石圖
作者：米芾
朝代：宋

四十誰云是，三年不製衣。
貧知世路險，老覺道心微。
已是致身晚，何妨知我□。
欣逢風雅伴，歲晏未言歸。
題越人王脩竹所藏雪竇禪師真跡
作者：米芾
朝代：宋

一幅昏昏半已空，何人重出自爲工。
從茲萬偈並千頌，擾亂春風卒未窮。
題馬遠作四皓弈棋圖橫卷
作者：米芾
朝代：宋

落落四皓翁，山林養其靜。
羞爲漢家臣，若辟秦苛政。
商顔高峨峨，坐待天下定。
欻起佐儲皇，上前啟名姓。
堪憐羽翼成，難將口舌爭。
無語及扶蘇，空歌紫芝咏。
題麟鳳碑
作者：米芾
朝代：宋

非篆非科璞已彫，形容振振與蕭蕭。
曾因忠厚方周德，坐想訏謨覽舜韶。
漢德已衰還應孽，魯邦既弱不爲妖。
虛齋自是驚人玩，不勝雄狐逐怒鵰。
频于梦中作宫词何也漫成一首
作者：米芾
朝代：宋

满院红芳减复添，清微风细入重帘。秾香不使朝醒快，竟日蛮沉拥绣衫。
频于梦中作宫词何也漫成一首
作者：米芾
朝代：宋

满院红芳减復添，清微风细入重帘。
秾香不使朝醒快，竟日蛮沉拥绣衫。
题仙掌石
作者：米芾
朝代：宋

碧海出蜃阁，青空起夏云。瑰奇□怪石，错落动乾文。
题仙掌石
作者：米芾
朝代：宋

碧海出蜃阁，青空起夏云。
瑰奇□怪石，错落动干文。
题南昌县君临偃竹
作者：米芾
朝代：宋
体裁：五言律诗

偃蹇宜如季，挥毫已逼翁。卫书无曲妙，琰慧有遗工。乍睹虬如物，初披飒有风。顾藏维谨钥，化去或难穷。
题嗣濮王芦雁二首
作者：米芾
朝代：宋

偃蹇汀眠雁，萧梢风触芦。京尘方满眼，速为唤花奴。野趣分苕水，凤光剪鉴湖。尘中不作恶，为有邺公图。
题嗣濮王芦雁二首·其一
作者：米芾
朝代：宋
体裁：五言绝句

偃蹇汀眠雁，萧梢风触芦。京尘方满眼，速为唤花奴。
题嗣濮王芦雁二首·其二
作者：米芾
朝代：宋

野趣分苕水，凤光剪鉴湖。尘中不作恶，为有邺公图。
题嗣濮王芦雁二首·其二
作者：米芾
朝代：宋

野趣分苕水，凤光剪鑑湖。
尘中不作恶，为有邺公图。
题壁间·其一
作者：米芾
朝代：宋

归来湖上寺，顿觉清有余。
月色何太白，照人心腑纾。
题壁间·其一
作者：米芾
朝代：宋

归来湖上寺，顿觉清有馀。月色何太白，照人心腑纾。
题壁间·其二
作者：米芾
朝代：宋
体裁：四言诗

水月虚怀，烟霞浪迹。但莫憎爱，洞然明白。
题多景楼
作者：米芾
朝代：宋

华胥兜率梦曾游，天下江山第一楼。
冉冉明廷万灵入，迢迢溟海六鰲愁。
指分坱圠方舆露，顶矗昭回列纬浮。
衲子来时多泛钵，汉星归未觉经牛。
云移怒翼搏千里，气霁刚风御九秋。
康乐平生追壮观，未知席上极沧洲。
题多景楼
作者：米芾
朝代：宋

华胥兜率梦曾游，天下江山第一楼。冉冉明廷万灵入，迢迢溟海六鳌愁。指分坱圠方舆露，顶矗昭回列纬浮。衲子来时多泛钵，汉星归未觉经牛。云移怒翼搏千里，气霁刚风御九秋。康乐平生追壮观，未知席上极沧洲。
题子敬范新妇唐摹帖三首
作者：米芾
朝代：宋

贞观款书丈二纸，不许儿奇专父美。何为寥寥宝是似，遭乱真归火兼水。千年谁人能继趾，不自名家殊未智。嗟尔方来眼须洗，玉躞金题半归米。云物龙蛇惨动纸，父子王家真济美。庾翼小儿宁近似，沧溟浩对蹄涔水。腾蛇无足蜈多趾，以假移真信用智。龟澼虽多手屡洗，卷不生毛谁似米。直裂纹匀真古纸，跋印多时俗眼美。诚悬尚复误疑似，有渭方能辨泾水。真伪头面摸趺趾，久假中分辨愚智。宝轴时开心一洗，百氏何人传至米。
题子敬范新妇唐摹帖三首·其一
作者：米芾
朝代：宋
体裁：古风

贞观款书丈二纸，不许儿奇专父美。何为寥寥宝是似，遭乱真归火兼水。千年谁人能继趾，不自名家殊未智。嗟尔方来眼须洗，玉躞金题半归米。
题子敬范新妇唐摹帖三首·其三
作者：米芾
朝代：宋

直裂纹匀真古纸，跋印多时俗眼美。诚悬尚复误疑似，有渭方能辨泾水。真伪头面摸趺趾，久假中分辨愚智。宝轴时开心一洗，百氏何人传至米。
题子敬范新妇唐摹帖三首·其三
作者：米芾
朝代：宋

直裂纹匀真古纸，跋印多时俗眼美。
诚悬尚復误疑似，有渭方能辨泾水。
真僞头面摸趺趾，久假中分辨愚智。
宝轴时开心一洗，百氏何人传至米。
题子敬范新妇唐摹帖三首·其二
作者：米芾
朝代：宋
体裁：古风

云物龙蛇惨动纸，父子王家真济美。庾翼小儿宁近似，沧溟浩对蹄涔水。腾蛇无足蜈多趾，以假移真信用智。龟澼虽多手屡洗，卷不生毛谁似米。
题定武兰亭古本
作者：米芾
朝代：宋

翰墨风流冠古今，鹅池谁不赏山阴。
此书虽向昭陵朽，刻石犹能易黄金。
题宝珠阁
作者：米芾
朝代：宋

对槛青山露，羣仙捧宝珠。
求遗如起定，象罔是文殊。
题宝珠阁
作者：米芾
朝代：宋

对槛青山露，群仙捧宝珠。求遗如起定，象罔是文殊。
题巨然海野图
作者：米芾
朝代：宋
体裁：古风

江郊海野坡陀阔，林远烟疏淡天末。枰分蓁町暮潮生，星列渔乡夜梁活。关荆大图矜秀拔，取巧施工不真绝。意全万象无不括，维摩老手巨然夺。桥防忽觉来人物，接䍦肯更图牛羯。渊渟浪洑开龙阅，汩入瀣翻下鲸吷。楠盘疑是少陵宅，芦深恐有詹何客。黄尘蔽天归兴浩，时向虚斋一开涤。
题所得蒋氏帖
作者：米芾
朝代：宋
体裁：五言绝句

棐几延毛子，明窗馆墨卿。功名皆一戏，未觉负平生。
题李伯时山阴图许元度王逸少谢安石支道林四像二首·其一
作者：米芾
朝代：宋
体裁：七言绝句

一幅轻绡三尺阔，百岁丹青半鹿脱。谁将光景写吴绫，神采森然动毫末。
题李伯时山阴图许元度王逸少谢安石支道林四像二首·其二
作者：米芾
朝代：宋

临卷叹张芝，笔格入妙思。疏眉映朗目，白玉无泥滓。堂堂伟且长，想见坦腹姿。
题李伯时山阴图许元度王逸少谢安石支道林四像二首·其二
作者：米芾
朝代：宋

临卷嘆张芝，笔格入妙思。
疏眉映朗目，白玉无泥滓。
堂堂伟且长，想见坦腹姿。
题李成画
作者：米芾
朝代：宋
体裁：七言绝句

画号为真理或然，悠悠觉梦本同筌。殷勤封向青山去，要识江东李谪仙。
题永徽中所模兰亭叙
作者：米芾
朝代：宋

永和九年暮春月，内史山阴幽兴发。群贤题咏无足珍，叙引抽毫取奇札。好之写来终不如，神助留为后世法。二十八行三百字，模写虽多谁定似。昭陵竟发不知归，尚有异形终可秘。彦远记模不记褚，要录班班有名氏。后生有得苦求高，俗说纷纷那有是。
题永徽中所橅兰亭叙
作者：米芾
朝代：宋

永和九年暮春月，内史山阴幽兴发。
羣贤题咏无足珍，叙引抽毫取奇札。
好之写来终不如，神助留为后世法。
二十八行三百字，模写虽多谁定似。
昭陵竟发不知归，尚有异形终可秘。
彦远记模不记褚，要录班班有名氏。
后生有得苦求高，俗说纷纷那有是。
题泗滨南山石壁曰第一山
作者：米芾
朝代：宋

京洛风沙千里还，船头出汴翠屏间。莫论衡霍冲星斗，且是东南第一山。
题泗滨南山石壁曰第一山
作者：米芾
朝代：宋

京洛风沙千里还，船头出汴翠屏间。
莫论衡霍衝星斗，且是东南第一山。
题砂步三首·其一
作者：米芾
朝代：宋

一株怪石数茎筠，明月清风不系身。石月无痕竹无韵，寓轩消息与君陈。
题砂步三首·其一
作者：米芾
朝代：宋

一株怪石数茎筠，明月清风不繫身。
石月无痕竹无韵，寓轩消息与君陈。
题砂步三首·其三
作者：米芾
朝代：宋

已有扁舟兴，曾看过剡图。翻思名手尽，谁复费工夫。
题砂步三首·其三
作者：米芾
朝代：宋

已有扁舟兴，曾看过剡图。
翻思名手尽，谁復费工夫。
题砂步三首·其二
作者：米芾
朝代：宋
体裁：五言绝句

砂步漫皆合，松门若抱桴。悠悠摇艇子，真似剡溪图。
题砂步三首·其二
作者：米芾
朝代：宋

砂步漫皆合，松门若抱桴。悠悠摇艇子，真似剡溪图。已有扁舟兴，曾看过剡图。翻思名手尽，谁复费工夫。一株怪石数茎筠，明月清风不系身。石月无痕竹无韵，寓轩消息与君陈。
题禅堂壁间
作者：米芾
朝代：宋
体裁：四言诗

水石相搏，风竹相吞。炉烟方袅，草木自欣。
题苏东坡木石图
作者：米芾
朝代：宋
体裁：五言律诗

四十谁云是，三年不制衣。贫知世路险，老觉道心微。已是致身晚，何妨知我□。欣逢风雅伴，岁晏未言归。
题苏中令家故物薛稷鹤
作者：米芾
朝代：宋

辽海来稀顾蝼蚁，仰霄孤唳留清耳。从容雅步在庭除，浩荡閒心存万里。乘轩未失入佳谈，写真不妄传诗史。好艺心灵自不凡，臭秽功名皆一戏。武功中令应天人，束发辽阳侍帝宸。连城照乘不称宝，黄图孔诰悉珍真。百龄生我欲公起，九原萧萧松薿薿。得公遗物非不多，赏物怀贤心不已。
题苏中令家故物薛稷鹤
作者：米芾
朝代：宋

辽海来稀顾蝼蚁，仰霄孤唳留清耳。
从容雅步在庭除，浩荡閒心存万里。
乘轩未失入佳谈，写真不妄传诗史。
好艺心灵自不凡，臭秽功名皆一戏。
武功中令应天人，束髮辽阳侍帝宸。
连城照乘不称宝，黄图孔诰悉珍真。
百龄生我欲公起，九原萧萧松薿薿。
得公遗物非不多，赏物怀贤心不已。
题董北苑画
作者：米芾
朝代：宋
体裁：七言绝句

千峰突兀插空立，万木萧疏拥涧阴。日暮草堂犹未掩，从知尘土远山林。
题越人王脩竹所藏雪窦禅师真迹
作者：米芾
朝代：宋
体裁：七言绝句

一幅昏昏半已空，何人重出自为工。从兹万偈并千颂，扰乱春风卒未穷。
题雍丘崔明府丹灶
作者：米芾
朝代：宋
体裁：七言律诗

美人为政本忘机，服药求仙事不违。叶县已泥丹灶毕，瀛洲当伴赤松归。先师有诀神将助，大圣无心火自飞。九转但能生羽翼，双凫忽去定何依。
题马远作四皓弈棋图横卷
作者：米芾
朝代：宋
体裁：古风

落落四皓翁，山林养其静。羞为汉家臣，若辟秦苛政。商颜高峨峨，坐待天下定。欻起佐储皇，上前启名姓。堪怜羽翼成，难将口舌争。无语及扶苏，空歌紫芝咏。
题麟凤碑
作者：米芾
朝代：宋

非篆非科璞已彫，形容振振与萧萧。曾因忠厚方周德，坐想吁谟览舜韶。汉德已衰还应孽，鲁邦既弱不为妖。虚斋自是惊人玩，不胜雄狐逐怒雕。
题麟凤碑
作者：米芾
朝代：宋

非篆非科璞已雕，形容振振与萧萧。
曾因忠厚方周德，坐想吁谟览舜韶。
汉德已衰还应孽，鲁邦既弱不为妖。
虚斋自是惊人玩，不胜雄狐逐怒鵰。
驅蝗蟲詩
作者：米芾
朝代：宋

蝗蟲本是天災，不由人力擠排。
若是敝邑遣去，却煩貴縣發來。
驱蝗虫诗
作者：米芾
朝代：宋
体裁：六言诗

蝗虫本是天灾，不由人力挤排。若是敝邑遣去，却烦贵县发来。
高邮即事二首
作者：米芾
朝代：宋

高沙风快走苍云，小艇供鲈摘紫莼。野泊终朝爱清景，不辜閒禄太平身。华胥台上欲临风，万籁无声雾郁空。南北二龙乘障起，威音烂色正争雄。
高邮即事二首·其一
作者：米芾
朝代：宋
体裁：七言绝句

高沙风快走苍云，小艇供鲈摘紫莼。野泊终朝爱清景，不辜閒禄太平身。
高邮即事二首·其二
作者：米芾
朝代：宋

华胥台上欲临风，万籁无声雾郁空。南北二龙乘障起，威音烂色正争雄。
高邮即事二首·其二
作者：米芾
朝代：宋

华胥台上欲临风，万籁无声雾鬰空。
南北二龙乘障起，威音烂色正争雄。
高郵即事二首·其一
作者：米芾
朝代：宋

高沙風快走蒼雲，小艇供鱸摘紫蓴。
野泊終朝愛清景，不辜閒祿太平身。
高郵即事二首·其二
作者：米芾
朝代：宋

華胥臺上欲臨風，萬籟無聲霧鬰空。
南北二龍乘障起，威音爛色正爭雄。
鷄黍
作者：米芾
朝代：宋

鷄黍招要意已真，后堂许到转相亲。
巧裁花竹岂多地，浄扫轩窗无一尘。
倾倒不知情话密，衰隤深畏酒行频。
落花一夜成疏迹，风雨还增客恨新。
鷄黍
作者：米芾
朝代：宋

鷄黍招要意已真，後堂許到轉相親。
巧裁花竹豈多地，浄掃軒窗無一塵。
傾倒不知情話密，衰隤深畏酒行頻。
落花一夜成疏迹，風雨還增客恨新。
鷓鴣天
作者：米芾
朝代：宋

暖日晴烘候小春。際天和氣與精神。靈臺靜養千年壽，丹灶全無一點塵。壽彭祖，壽廣成。華陽仙裔是今身。夜來銀漢清如洗，南極星中見老人。
鷓鴣天
作者：米芾
朝代：宋

雲液無聲白似銀。紅霞一抹百花新。觴多莫壓頻頻勸，一片花飛減卻春。蜂翅亂，蝶眉顰。花間啼鳥勸遊人。人生無事須行樂，富貴何時且健身。
鸡黍
作者：米芾
朝代：宋

鸡黍招要意已真，后堂许到转相亲。巧裁花竹岂多地，净扫轩窗无一尘。倾倒不知情话密，衰隤深畏酒行频。落花一夜成疏迹，风雨还增客恨新。
鹧鸪天·云液无声白似银
作者：米芾
朝代：宋
体裁：词

云液无声白似银。
红霞一抹百花新。
觞多莫压频频劝，一片花飞减却春。
蜂翅乱，蝶眉颦。
花间啼鸟劝游人。
人生无事须行乐，富贵何时且健身。
鹧鸪天·漫成
作者：米芾
朝代：宋

云液无声白似银，红霞一抹百花新。觞多莫厌频频劝，一片花飞减却春。蜂翅乱，蝶眉颦。花间啼鸟劝游人。人生无事须行乐，富贵何时且健身。
鹧鸪天·献汲公相国寿
作者：米芾
朝代：宋

暖日晴烘候小春，际天和气与精神。灵台静养千年寿，丹灶全无一点尘。寿彭祖，寿广成。华阳仙裔是今身。夜来银汉清如洗，南极星中见老人。
鹧鸪天（漫寿）
作者：米芾
朝代：宋

云液无声白似银。红霞一抹百花新。觞多莫厌频频劝。一片花飞减却春。蜂翅乱，蝶眉颦。花间啼鸟劝游人。人生无事须行乐，富贵何时且健身。
鹧鸪天（献汲公相国寿）
作者：米芾
朝代：宋
体裁：词

暖日晴烘候小春。际天和气与精神。灵台静养千年寿，丹灶全无一点尘。寿彭祖，寿广成。华阳仙裔是今身。夜来银汉清如洗，南极星中见老人。
黄龍真贊
作者：米芾
朝代：宋

的的曹溪一點開，從茲馿足踏塵埃。
黄龍若不三玄接，爭得東林八轉來。
黄龙真赞
作者：米芾
朝代：宋

的的曹溪一点开，从兹馿足踏尘埃。
黄龙若不三玄接，争得东林八转来。
黄龙真赞
作者：米芾
朝代：宋

的的曹溪一点开，从兹驴足踏尘埃。黄龙若不三玄接，争得东林八转来。
龍井延恩衍慶院
作者：米芾
朝代：宋

竹徑隨泉上，山雲觸石生。
寶棲彈指處，的的是分明。
龍團歌
作者：米芾
朝代：宋

瀛帥謝公之所惠，大如車輪輕如紙。
磨而試之墨過漆，元非本約重違意，寒雀比之立憔悴。
道寧萬一歸於彼，不督芙蓉乃恕耳。
三木模研理固異，耿墨比此天與地。
開匣付介驚欲墜，惜之不得幾下淚。
君匣{犭噩}州便可碎，只留承晏使執侍。
龍真行爲天章待制林公跋書云秘府右軍書一卷有一龍形真字印故作
作者：米芾
朝代：宋

龍形真字芸香裏，伏日道山聊一啟。
媼來鵝去已千年，莫像癡兒收蠟紙。
蕭衍老翁食無肉，錦質綉章能獨侈。
不知劫火付冤家，却誤頑仙求令史。
文皇有金無鑒目，頼取穹官齊押尾。
徐生小黠辨茅簷，不道天真難力致。
晚薄功名歸一戲，一奩尤勝三公貴。
牡丹不語人能醉，墨光覺勝朱鉛媚。
與身俱生無術治，又染膏肓劉巨濟。
龙井延恩衍庆院
作者：米芾
朝代：宋
体裁：五言绝句

竹径随泉上，山云触石生。宝栖弹指处，的的是分明。
龙团歌
作者：米芾
朝代：宋

瀛帅谢公之所惠，大如车轮轻如纸。
磨而试之墨过漆，元非本约重违意，寒雀比之立憔悴。
道宁万一归于彼，不督芙蓉乃恕耳。
三木模研理固异，耿墨比此天与地。
开匣付介惊欲坠，惜之不得几下泪。
君匣{犭噩}州便可碎，只留承晏使执侍。
龙团歌
作者：米芾
朝代：宋

瀛帅谢公之所惠，大如车轮轻如纸。磨而试之墨过漆，元非本约重违意，寒雀比之立憔悴。道宁万一归于彼，不督芙蓉乃恕耳。三木模研理固异，耿墨比此天与地。开匣付介惊欲坠，惜之不得几下泪。君匣■州便可碎，只留承晏使执侍。
龙真行为天章待制林公跋书云秘府右军书一卷有一龙形真字印故作
作者：米芾
朝代：宋

龙形真字芸香裏，伏日道山聊一启。
媪来鹅去已千年，莫像痴儿收蜡纸。
萧衍老翁食无肉，锦质绣章能独侈。
不知劫火付冤家，却误顽仙求令史。
文皇有金无鉴目，頼取穹官齐押尾。
徐生小黠辨茅檐，不道天真难力致。
晚薄功名归一戏，一奁尤胜三公贵。
牡丹不语人能醉，墨光觉胜朱铅媚。
与身俱生无术治，又染膏肓刘巨济。
龙真行为天章待制林公跋书云秘府右军书一卷有一龙形真字印故作
作者：米芾
朝代：宋

龙形真字芸香里，伏日道山聊一启。媪来鹅去已千年，莫像痴儿收蜡纸。萧衍老翁食无肉，锦质绣章能独侈。不知劫火付冤家，却误顽仙求令史。文皇有金无鉴目，赖取穹官齐押尾。徐生小黠辨茅檐，不道天真难力致。晚薄功名归一戏，一奁尤胜三公贵。牡丹不语人能醉，墨光觉胜朱铅媚。与身俱生无术治，又染膏肓刘巨济。
浣溪沙（野眺）
作者：米苇
朝代：宋
体裁：词

日射平溪玉宇中。云横远渚岫重重。野花犹向涧边红。静看沙头鱼入网，闲支藜杖醉吟风。小春天气恼人浓。
醉太平·风炉煮茶
作者：米苇
朝代：宋
体裁：词

风炉煮茶。霜刀剖瓜。暗香微透窗纱。是池中藕花。高梳髻鸦。浓妆脸霞。玉尖弹动琵琶。问香醪饮么。
句
作者：紀應炎
朝代：宋

三年南海清心坐，一任東君冷眼看。
絕句
作者：紆川
朝代：宋

小徑緣溪綠，低簷傍樹陰。
好峰秋入眼，清月夜窺林。
齊雲堂
作者：索逑
朝代：宋

巍堂聳太清，日暮倚前楹。
飛鳥卻在下，落霞相與平。
眼中窮百越，掌上瞰三城。
送客一樽酒，懷歸無限情。
齐云堂
作者：索逑
朝代：宋
体裁：五言律诗

巍堂耸太清，日暮倚前楹。飞鸟却在下，落霞相与平。眼中穷百越，掌上瞰三城。送客一樽酒，怀归无限情。
咏橹
作者：紫姑
朝代：宋
体裁：古风

寒岩雪压松枝折，斑斑剥尽青虬血。运斤巧匠斲削成，剑脊半开鱼尾裂。五湖仙子多奇致，欲驾神舟探仙穴。碧云不动晓山横，数声摇落江天月。
瑞鹤仙
作者：紫姑
朝代：宋

睹娇红细捻。是西子、当日留心千叶。西都竞栽接。赏园林台榭，何妨日涉。轻罗慢褶。费多少、阳和调燮。向晓来、露浥芳苞，一点醉红潮颊。双靥。姚黄国艳，魏紫天香，倚风羞怯。云鬟试插。引动狂蜂浪蝶。况东君开宴，赏心乐事，莫惜献酬频叠。看相将，红药翻阶，尚馀侍妾。
瑞鹤仙·睹娇红细捻
作者：紫姑
朝代：宋
体裁：词

睹娇红细捻。
是西子、当日留心千叶。
西都竞栽接。
赏园林台榭，何妨日涉。
轻罗慢褶。
费多少、阳和调燮。
向晓来、露浥芳苞，一点醉红潮颊。
双靥。
姚黄国艳，魏紫天香，倚风羞怯。
云鬓试插。
引动狂蜂浪蝶。
况东君开宴，赏心乐事，莫惜献酬频叠。
看相将，红药翻阶，尚馀侍妾。
白苎
作者：紫姑
朝代：宋

绣帘垂，画堂悄，寒风淅沥。遥天万里，黯淡同云羃羃。渐纷纷、六花零乱散空碧。姑射宴瑶池，把碎玉、零珠抛掷。林峦望中，高下琼瑶一白。严子陵钓台迷踪迹。追惜。燕然画角，宝钥珊瑚，是时丞相，虚作银城换得。当此际、偏宜访袁安宅。醺醺醉了，任他金钗舞困，玉壶频侧。又是东君，暗遣花神，先报南国。昨夜江梅，漏泄春消息。
白苎·绣帘垂
作者：紫姑
朝代：宋
体裁：词

绣帘垂，画堂悄，寒风淅沥。
遥天万里，黯淡同云幂幂。
渐纷纷、六花零乱散空碧。
姑射宴瑶池，把碎玉、零珠抛掷。
林峦望中，高下琼瑶一白。
严子陵钓台迷踪迹。
追惜。
燕然画角，宝钥珊瑚，是时丞相，虚作银城换得。
当此际、偏宜访袁安宅。
醺醺醉了，任他金钗舞困，玉壶频侧。
又是东君，暗遣花神，先报南国。
昨夜江梅，漏泄春消息。
白苧
作者：紫姑
朝代：宋

繡簾垂，畫堂悄，寒風淅瀝。遙天萬里，黯淡同雲冪冪。漸紛紛、六花零亂散空碧。姑射宴瑤池，把碎玉、零珠拋擲。林巒望中，高下瓊瑤一白。嚴子陵釣臺迷蹤跡。追惜。燕然畫角，寶鑰珊瑚，是時丞相，虛作銀城換得。當此際、偏宜訪袁安宅。醺醺醉了，任他金釵舞困，玉壺頻側。又是東君，暗遣花神，先報南國。昨夜江梅，漏洩春訊息。
卜算子
作者：紫竹
朝代：宋
体裁：词

绣阁锁重门，携手终非易。墙外凭他花影摇，那得疑郎至。合眼想郎君，别久难相似。昨夜如何绣枕边，梦见分明是。
卜算子
作者：紫竹
朝代：宋

绣阁锁重门，携手终非易。墙外凭它花影摇，那得疑郎至。合眼想郎君，别久难相似。昨夜如何绣枕边，梦见分明是。
生查子
作者：紫竹
朝代：宋

晨莺不住啼，故唤愁人起。无力晓妆慵，闲弄荷钱水。欲呼女伴来，斗草花阴里。娇极不成狂，更向屏山倚。思郎无见期，独坐离情惨。门户约花开，花落轻风飐。生怕是黄昏，庭竹和烟黮。敛翠恨无涯，强把兰缸点。
生查子·其一
作者：紫竹
朝代：宋

晨莺不住啼，故唤愁人起。无力晓妆慵，闲弄荷钱水。欲呼女伴来，斗草花阴里。娇极不成狂，更向屏山倚。
生查子·其二
作者：紫竹
朝代：宋

思郎无见期，独坐离情惨。门户约花开，花落轻风飐。生怕是黄昏，庭竹和烟黮。敛翠恨无涯，强把兰缸点。
菩萨蛮
作者：紫竹
朝代：宋

约郎共会西厢下。娇羞竟负从前话。不道一暌违。佳期难再期。郎君知我愧。故把书相诋。寄语不须慌。见时须打郎。与郎眷恋何时了。爱郎不异珍和宝。一定百金偿。算来何用郎。戏郎郎莫恨。珍宝何须论。若要买郎心。凭他万万金。
菩萨蛮·其一
作者：紫竹
朝代：宋

约郎共会西厢下。娇羞竟负从前话。不道一暌违。佳期难再期。郎君知我愧。故把书相诋。寄语不须慌。见时须打郎。
菩萨蛮·其二
作者：紫竹
朝代：宋

与郎眷恋何时了。爱郎不异珍和宝。一定百金偿。算来何用郎。戏郎郎莫恨。珍宝何须论。若要买郎心。凭他万万金。
菩萨蛮·其二
作者：紫竹
朝代：宋
体裁：词

与郎眷恋何时了。爱郎不异珍和宝。一宝百金偿。算来何用郎。戏郎郎莫恨。珍宝何须论。若要买郎心。凭他万万金。
踏莎行·投方乔誓书
作者：紫竹
朝代：宋
体裁：词

笔锐金针，墨浓螺黛。盟言写就囊儿袋。玉屏一缕兽炉烟，兰房深处深深拜。芳意无穷，花笺难载。帘前细祝风吹带。两情愿得似堤边，一江渌水年年在。
踏莎行·投方乔誓书
作者：紫竹
朝代：宋

笔锐金针，墨浓螺黛。盟言写就囊儿袋。玉屏一缕兽炉烟，兰房深处深深拜。芳意远穷，花笺难载。帘前细祝风吹带。两情愿得似堤边，一江渌水年年在。
踏莎行·约方乔不至
作者：紫竹
朝代：宋

醉柳边莺，懒风熨草。约郎暂会闲门道。粉墙阴下待朗来。藓痕印得鞋痕小。花日移阴，帘香失袅。望郎不到心如捣。避人愁入倚屏山，断魂还向墙阴绕。
踏莎行·约方乔不至
作者：紫竹
朝代：宋
体裁：词

醉柳迷莺，懒风熨草。约郎暂会闲门道。粉墙阴下待郎来。藓痕印得鞋痕小。花日移阴，帘香失袅。望郎不到心如捣。避人愁入倚屏山，断魂还向墙阴绕。